Cuaca panas bikin dahaga! Sejukkan badan dengan minum air campuran bunga telang

CYBERJAYA: Kehangatan yang dirasai dek kerana cuaca panas tak menentu kini pasti membuatkan ramai yang berasa kering dan pening kepala.

Malah, cuaca panas yang kini seringkali dikaitkan dengan strok haba hingga timbul isu anak-anak meninggal dunia akibat strok haba membuatkan rata-rata rakyat di Malaysia semakin berjaga-jaga dan tidak ambil mudah berhubung perubahan cuaca masa kini.

Banyak tips dan kaedah yang digunakan ibu bapa bagi memastikan kesihatan keluarga terjaga seperti minum air kosong dengan kadar mencukupi, tidak keluar berjalan di waktu tengahari dan mungkin ada juga yang memilih untuk kerap mandi bagi memastikan suhu badan dalam keadaan sejuk.

Selain daripada inisiatif berkenaan, terdapat satu lagi tips yang menarik sesuai untuk dipraktikan semua lapisan masyarakat iaitu dengan mengamalkan minuman air campuran bunga telang.

Berdasarkan kajian pada 2021, ekstrak bunga telang dapat meningkatkan hidrasi kulit sebanyak 70 peratus selepas penggunaannya, lapor portal Hello Doktor.

Menurut seorang pengguna Facebook, Dhia Raihana, air campuran bunga telang memberi banyak manfaat seperti menyejukkan badan dan merawat sembelit.

Dhia yang turut menghidap Gastroesophageal reflux disease (GERD) akui bahawa air campuran bunga telang dapat meredakan kesakitan yang dialaminya.

“Air ini remedies sejukkan badan, redakan reluks, redakan batuk, redakan sembelit, redakan kahak yang biasa terjadi pada pesakit GERD.

“Bosankan tiada air nak minum, boleh minum air ni. Tak mahal, tak susah, natural,” tulisnya.

Berikut merupakan resepi air campuran bunga telang yang boleh anda cuba:

Bunga telang – 20 helai rebus kosong
Campur sedikit molases (gula tebu) /orcs (gula organik)
Biji selasih – 1 sudu makan
Air suam
Optional – lemon / peach / pear/ epal / buah naga

Cara penyediaan:

1.Bunga telang direbus dengan air dan masukkan juga gula organik atau gula tebu.

2.Masukkan air suam ke dalam botol dan masukkan biji selasih.

3.Kemudian bila biji selasih telah mengembang ‘drop’kan air rebusan bunga telang dan jangan kacau. (ini untuk jadikan ia berlapis)

4.Kemudian masukkan hirisan lemon dan sedia untuk dinikmati.

Author

Diyana Rahip

View all posts

View all posts


Permohonan undi pos bagi PRN enam negeri dibuka 15 Jun

KUALA LUMPUR: Permohonan undi pos dalam dan luar negara bagi Pilihan Raya Negeri (PRN) Kedah, Pulau Pinang, Selangor, Negeri Sembilan, Kelantan dan Terengganu akan dibuka mulai 15 Jun ini.

Setiausaha Suruhanjaya Pilihan Raya (SPR), Datuk Ikmalrudin Ishak berkata, permohonan undi pos bagi semua kategori iaitu Kategori 1A (petugas pilihan raya, anggota/pegawai SPR dan petugas media), Kategori 1B (warganegara Malaysia yang tinggal di luar negara) dan Kategori 1C (agensi/organisasi) perlu dibuat secara dalam talian di https://myspr.spr.gov.my.

“Bagaimanapun, bagi anggota polis dan tentera di bawah Kategori 1A, kaedah permohonan undi pos dikekalkan secara manual menggunakan Borang 1A yang boleh dimuat turun dari portal https://www.spr.gov.my mulai 15 Jun.

“Borang 1A ini hendaklah diserahkan kepada pegawai pengurus Bahagian Pilihan Raya pemohon mengundi selepas mendapat perakuan oleh ketua jabatan masing-masing,” menurutnya dalam kenyataan hari ini.

Beliau berkata, pemilih yang layak dan berhasrat untuk mengundi secara pos hendaklah mendaftar atau mempunyai akaun MySPR sebelum membuat permohonan undi pos dan digalakkan mendaftar lebih awal bagi mengelakkan sebarang masalah.

Ikmalrudin berkata, tarikh tutup permohonan undi pos bagi Kategori 1A ialah tiga hari sebelum hari penamaan calon, Kategori 1B pula ialah tiga hari selepas mesyuarat khas manakala bagi Kategori 1C, enam hari selepas mesyuarat khas.

“Tarikh mesyuarat khas urusan PRN bagi penetapan tarikh-tarikh penting termasuk tarikh tutup permohonan undi pos dalam dan luar negara akan dimaklumkan kelak,” katanya.

Bagi penghantaran kertas undi pos kepada pengundi tidak hadir (PTH) luar legara, beliau berkata mereka perlu menghubungi SPR bagi menyemak alamat luar negara yang disimpan dalam rekod SPR serta mengemas kini alamat tersebut sekiranya telah berpindah atau telah kembali ke Malaysia.

Menurutnya, PTH luar negara boleh menghubungi talian 03-8892 7218 atau e-mel ke pthluarnegara@spr.gov.my selewat-lewatnya pada 23 Jun ini.

Sebarang pertanyaan atau keterangan lanjut boleh hubungi talian 03-8892 7218 atau 03-8892 7200. – BERNAMA


ATM nafi hantar anggota tentera ke Palestin

CYBERJAYA: Angkatan Tentera Malaysia (ATM) menafikan penglibatan anggota tentera ke Palestin seperti yang ditular menerusi platform Tik Tok baru-baru ini.

Markas ATM, dalam kenyataan malam Ahad, mengesahkan ia adalah video lama mengenai sekumpulan anggota ATM yang ditugaskan ke Lubnan pada 2022.

Markas ATM memaklumkan, video berdurasi seminit 36 saat itu, disiarkan menerusi akaun milik @adamjohan64(https://www.tiktok.com/@adamjohan64/video/7289646712036150530?_r=1&_t=8gWzupPDTke).

“ATM telah meneliti kandungan video tersebut dan mendapati ia merupakan sebuah video lama mengenai misi pengaman Pasukan Interim Pertubuhan Bangsa-Bangsa Bersatu di Lubnan (UNIFIL) bagi Kumpulan Malaysian Battalion 850- 10 (MALBATT 850-10) ke Lubnan pada tahun 2022.

“ATM menafikan kandungan video tular tersebut dan mengesahkan bahawa ia adalah tidak benar sama sekali,” katanya.

Justeru, Markas ATM meminta masyarakat agar tidak membuat sebarang andaian atau menularkan sebarang perkara yang tidak pasti atau berita palsu, berikutan ia boleh mengundang pelbagai spekulasi dan mencetuskan suasana panik dalam kalangan masyarakat.

“Adalah ditegaskan bahawa mana-mana individu yang didapati menyebarkan berita palsu boleh didakwa di bawah Seksyen 233 Akta Komunikasi dan Multimedia (AKM) 1998,” menurut kenyataan itu.

Meninjau ke laman TikTok terbabit, MEDIA VARIASI mendapati video tersebut sudah pun dipadam oleh pemiliknya.

Author

Fazleen Safina Abd Jamil

View all posts

View all posts


Anwar akui segelintir penguat kuasa Imigresen masih amal ‘sistem lama’

CYBERJAYA: Perdana Menteri, Datuk Seri Anwar Ibrahim mengakui masih wujud segelintir penguasa Imigresen di Lapangan Terbang Antarabangsa Kuala Lumpur (KLIA) yang mengamalkan sistem dan amalan lama, dipercayai mengandungi unsur rasuah.

Katanya, kerajaan melalui pihak berkuasa berkaitan perlu bertindak segera dan tegas dalam menangani amalan tersebut supaya perkara terbabit tidak mencemarkan imej penjawat awam serta negara.

“Semalam saya sempat ke KLIA kerana ada sedikit keributan kecil. Tentunya saya lihat semua kaunter Imigresen berfungsi. Maknanya, majoroti staf Imigresen menjalankan tugas dengan baik

“Tetapi sebagaimana juga kita sedar dan sering saya tekankan, ada sekumpulan kecil yang masih biasa dengan sistem dan amalan yang lama (rasuah).

“Saya percaya hal itu adalah bidang kuasa Suruhanjaya Pencegahan Rasuah Malaysia (SPRM) yang harus bertindak.

“Selalu kita sebut, kerana nila setitik rosak susu sebelanga. Saya pergi untuk beri jaminan bahawa sebenarnya tidak wajar kita memberi gambaran dan persepsi secara umum bahawa ada kerosakan dalam Imigresen.

“Tetapi tidak boleh kita nafikan, (angkanya) terlalu ramai,” katanya seperti dilapor Astro Awani pada Isnin.

Beliau berkata demikian ketika berucap pada majlis perjumpaan Perdana Menteri bersama warga Jabatan Perdana Menteri (JPM) bagi bulan Julai di Putrajaya, hari ini.

Mengulas isu berkenaan lawatannya ke KLIA, Anwar menyatakan bahawa tujuan lawatan mengejut itu diadakan bagi mempertahankan integriti dan kewibawaan Jabatan Imigresen yang ketika ini berdepan dengan kritikan umum.

Tambahnya, beliau turut menerima maklumat semalam mengenai Jabatan Pendaftaran Negara (JPN) yang didakwa berkait unsur rasuah berhubung pengeluaran sijil warganegara, dan perkara itu masih dalam siasatan.

Walaupun jumlah dipercayai wang sogokan yang diterima disifatkan kecil, Perdana Menteri sekali lagi menegaskan, amalan sedemikian perlu dihentikan dan tidak boleh diamalkan.

“Harus ada tindakan yang keras dan tegas. Kalau tidak, ia akan merosakan seluruh imej pentadbiran, sama ada kepimpinan yang mampu berbicara tetapi tidak mampu mengamalkan.

“.. atau pun imej umum seperti mana yang saya lihat di KLIA, fungsinya baik, kaunter imigresen itu semuanya berfungsi, Kastam (Jabatan Kastam Diraja Malaysia) pun begitu, dan polis menjalankan tugas dengan baik,” ujarnya.

Authors

Media Variasi

View all posts

Diyana Rahip

View all posts

View all posts

View all posts


Mogok doktor: IPT punca lambakan doktor menganggur – CEO KPMC

KAJANG: Hampir semua Institut Pengajian Tinggi (IPT) di negara ini menawarkan program melahirkan doktor yang dikatakan menjadi punca lambakan doktor mengganggur saban tahun.

Pengeluaran doktor tanpa kawalan tanpa kiraan yang relevan menyebabkan isu ini semakin membarah sehingga membawa kepada isu ribuan doktor kontrak mogok apabila mereka gagal mendapat jawatan tetap.

Sebagai pemain industri, Ketua Pegawai Eksekutif Kajang Plaza Medical Centre (KPMC), Datuk Saroni Judi mengulas isu doktor mogok meletakkan punca sebenar perkara ini timbul adalah pengeluaran doktor yang tidak dikawal di peringkat IPT sejak beberapa tahun lalu.

“Setiap perkara ada kiraan, ada had dan sempadan tanpa semua ini akan berlaku kerosakan, masalah besar sehingga sukar dibendung.

“Dahulu hanya beberapa IPT sahaja yang mengeluarkan doktor tetapi sekarang hampir semua IPT menawarkan doktor.

“Kenapa semua IPT tawar program doktor? Kerana programnya lebih lama, kos yurannya lebih mahal dan menguntungkan pusat pengajian.

“Lambakan graduan doktor sehingga sekarang mereka tidak mampu diserapkan di dalam perkhidmatan tetap.

“Bilangan jawatan tetap dalam kerajaan adalah sangat sedikit dan ini ditentukan Jabatan Perkhidmatan Awam (JPA). Jawatan tetap ditentukan oleh JPA dan ia terhad kerana kerajaan tiada bajet,” katanya kepada MEDIA VARIASI.

Bermula 3 April sehingga 5 April, kumpulan doktor kontrak yang dikenali Mogok Doktor Malaysia tidak berganjak daripada keputusan untuk meneruskan mogok melibatkan 10,000 sehingga 13,000 petugas kesihatan awam.

Isu yang berlegar ketika ini adalah Kementerian Kesihatan ingin menghapuskan elaun kritikal, waktu bekerja sangat panjang, kerja lebih masa tidak boleh tuntut elaun selain cuti rehat yang amat kurang, housemanship selama dua tahun di hospital kerajaan tetapi tidak boleh diserap ke jawatan tetap.

Author

Tun Puteh Wanti

View all posts

View all posts


Terjerumus lembah dadah gara-gara ‘nikmat’ pil kuda – Bekas penagih

CYBERJAYA: Meskipun kelihatan segak bergaya dan memegang jawatan selaku pegawai eksekutif jabatan sumber manusia di sebuah syarikat ternama di utara tanah air, siapa sangka insan sedemikian juga pernah terjebak dalam kancah penagihan dadah.

Hasan (bukan nama sebenar), 32, berkongsi detik hitam dirinya yang terpalit dalam dunia penagihan dadah sejak di universiti lagi.

Kongsinya, pada mulanya dia mengenali dunia gelap itu menerusi ‘nikmat’ pil kuda.

“Saya melihat rakan sebilik mengambil barang terlarang itu sebelum turut mencuba syabu dan ganja. Rakan terbabit dikategorikan ‘mulut naga’ yang wajib mengambil ‘barang’ setiap hari.

“Dia tak ubah seperti mayat hidup dan kami selalu juga ‘layan’ barang bersama.

“Aktiviti ‘gelap’ itu kemudian berterusan dilakukan secara sorok-sorok sejak hampir 10 tahun lalu. Malah saya masih menagih pil kuda walaupun selepas tamat belajar dan memasuki alam pekerjaan,” katanya seperti dilapor Harian Metro.

Hasan turut menyatakan biarpun dia ketagih dadah namun masih ‘bijak’ mengaburi mata orang sekelilingnya yang beranggapan dia sama sahaja seperti lelaki normal lain yang tiada sebarang isu.

“Saya nampak seperti pekerja normal lain. Saya tidak akan mengambil barang terlarang itu secara berlebihan terutama pada minggu berkerja supaya ia tidak mengganggu prestasi di pejabat.

“Saya perlu bijak ‘main drama’ dan tidak mengambil dadah berlebihan kerana perlu menjaga imej dan kerjaya selain tidak mahu aktiviti itu diketahui ahli keluarga, rakan sekerja dan majikan.

“Kerja saya memang sibuk dan stress. Bila cuti umum atau hujung minggu, saya akan ambil ‘barang’ untuk legakan tekanan itu,” katanya.

Sepandai-pandai tupai melompat, akhirnya jatuh ke tanah juga, itulah perumpamaan yang sinonim dengan kisah dilalui Hasan apabila aktiviti penagihan dadahnya itu akhir ‘kantoi’ dengan ahli keluarga.

“Bagaimanapun saya bersyukur apabila mereka memberikan semangat untuk menjalani program pemulihan penagih,” ujarnya.

Sehingga hari ini, Hasan yang masih belum mendirikan rumah tangga kekal menjalani rawatan pemulihan dan kini mendalami ilmu di sebuah pondok pengajian agama.

Hasan nekad untuk berubah dan ‘bersih’ daripada lembah hina itu dan sejak Oktober 2019, dia sudah meninggalkan barang terlarang berkenaan.

Hasan yang berpendidikan ijazah sarjana muda itu berazam mahu meninggalkan noktah dalam gejala dadah yang sebati dalam dirinya.

Author

Diyana Rahip

View all posts

View all posts


Sokong Ahmad Zahid, musnahkan agenda Tun M

UMNO di peringkat tertinggi hingga ke akar umbi sewajarnya merebut kesempatan untuk bersama Presiden memperkasakan kembali parti terbesar Melayu yang selama ini telah dirosakkan oleh Tun Dr Mahathir Mohamad.

UMNO yang usianya genap 76 tahun ini, bukanlah parti yang pegun, apalagi kebal dari segala perhitungan yang tersasar.

Sepanjang menelusuri onak duri dalam medan politik, sudah tentunya menyaksikan pelbagai ruang kelompongan dan kelemahan seiring penyusunan strategi, dasar dan resmi perjuangan.

Bakat kepimpinan Datuk Seri Dr Ahmad Zahid Hamidi menerajui UMNO dan Barisan Nasional (BN) sepatutnya dinilai dengan bijak dan dikritik secara membina kerana beliau sebenarnya sedang cuba ‘membersihkan’ parti daripada kerosakan yang diwariskan oleh Mahathir.

Seharusnya, orang Melayu dan rakyat Malaysia dalam kepimpinan parti UMNO/BN ‘menghulurkan’ sedikit peluang dan sokongan kepada Ahmad Zahid untuk menyatukan semula orang Melayu dan membanteras ‘lahanat’ dan broker maut dalam parti.

Ini kerana, kepimpinan Ahmad Zahid adalah berdasarkan prinsip demokrasi dan keterbukaan, yang dapat dilihat jelas dalam menyusun strategi wakil calon pada Pilihan Raya Umum Ke-15 (PRU15) lalu.

Sebaliknya, beliau pula dihentam dalam kalangan ahli parti sendiri, tetap berdegil untuk menggunakan isu memporak-perandakan parti dan orang Melayu sendiri.

Senario sebeginilah yang telah berjaya ditinggalkan Mahathir, mengucar-kacirkan parti, akibat perebutan kuasa yang sebenarnya dirancang Pengerusi Gerakan Tanah Air (GTA) kini itu.

Mahathir bukanlah mahu selesaikan masalah politik negara sangat, tetapi seakan cuba untuk menutup masalah yang pernah beliau rosakkan olehnya sendiri sebagai contoh salah guna kuasa dalam politik dan institusi kerajaan seperti badan kehakiman.

Ketika ini juga, meskipun sudah beberapa kali sakit dan kembali pulih kesihatan di usia senja, Mahathir seolah mempunyai ‘saka’ luar biasa apabila terus meratib nama musuhnya.

Mahathir ketika ini kononnya bimbang dengan kepimpinan Datuk Seri Anwar Ibrahim dan Ahmad Zahid sebagai Perdana Menteri dan Timbalan Perdana Menteri, walhal tidak mahu kedua-dua sahabat parti itu mendedahkan segala kerosakan ditinggalkannya dan menjadi masalah baginya.

Anwar dan Ahmad Zahid tahu segala yang berlaku ketika di bawah kepimpinan Mahathir sebagai Perdana Menteri Keempat, ketika itu kerana kedua-duanya lantang dalam parti.

Mahathir juga didakwa akan terus menjatuhkan Ahmad Zahid sehingga kalah sebagai Presiden parti dalam pemilihan UMNO akan datang.

Ia sekali gus bukan sahaja boleh menumbangkan Kerajaan Perpaduan ketika ini, malah Presiden baharu dipercayai akan membentuk kerajaan bersama Perikatan Nasional (PN) yang didakwa sama sahaja nadanya dengan kepimpinan Mahathir yang wujud salah guna kuasa seperti Tan Sri Muhyiddin Yassin dan Tan Sri Abdul Hadi Awang.

Berbeza pula ketika era kuku besinya, tidak ada langsung jawatan Presiden dipertandingkan dalam pemilihan UMNO kecuali Timbalan Presiden, Naib Presiden dan Majlis Kerja Tertinggi (MKT).

Ini juga secara jelas menunjukkan situasi politik tidak sihat, yang telah menjadi barah dalam UMNO sehingga keterbukaan Ahmad Zahid melaksanakan kepimpinan demokrasi dinafikan secara noktah.

Jadi, bilakah orang Melayu boleh bersatu menuju perpaduan seperti awal penubuhannya, yang dibidani kelahirannya melalui muafakat pelbagai kumpulan madani Melayu, yang mahukan tanahair yang merdeka?

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Tun Puteh Wanti

View all posts

View all posts


9,000 kampit beras 10kg dijual RM26 di Melaka esok

JASIN: Sebanyak 9,000 kampit beras putih pek 10 kilogram (kg) akan dijual pada harga RM26 di program khas jualan terbuka di semua Dewan Undangan Negeri (DUN) di negeri ini, esok.

Pengerusi Jawatankuasa Kemajuan Desa, Pertanian dan Keterjaminan Makanan negeri, Dr. Muhamad Akmal Saleh berkata, bekalan itu hanya boleh dimanfaati oleh rakyat tempatan sahaja dengan pembelian sekampit beras untuk setiap keluarga.

“Kerajaan negeri bersama Lembaga Pemasaran Pertanian Persekutuan (FAMA) negeri ada menyediakan 9,000 peket beras putih 10kg tempatan untuk dijual kepada rakyat negeri ini esok.

“Kita juga menetapkan setiap keluarga hanya boleh membeli sekampit beras dan bekalan ini tidak boleh dibeli oleh warga asing,” katanya selepas menghadiri Majlis Ramah Mesra MADANI Bersama Pengerusi Lembaga Kemajuan Ikan Malaysia (LKIM), Muhammad Faiz Fadzil di sini, hari ini.

Tambahnya, penjualan beras itu akan dipantau rapat oleh Jawatankuasa Penyelaras dan Pembangunan (Japerun) bagi memastikan tidak berlaku sebarang penipuan untuk mendapatkan faedah tersebut.

Mengulas lanjut beliau memberitahu, program itu juga dijangka dianjurkan pada setiap minggu bergantung kepada jumlah bekalan yang diperoleh daripada Kawalselia Padi dan Beras.

“Program ini mungkin diteruskan pada setiap minggu sehingga bekalan dan harga pasaran beras kembali pulih.

“Penguat kuasa Kementerian Perdagangan Dalam Negeri dan Kos Sara Hidup (KPDN) bersama pihak berkuasa tempatan (PBT) akan bekerjasama memantau aktiviti penjualan beras tempatan di semua pasar raya dan kedai runcit untuk memastikan bekalan sampai kepada rakyat,” ujarnya. – Kosmo!

Author

Media Variasi

View all posts

View all posts


Hujan berterusan di Kelantan, Terengganu, Pahang, Johor bermula Selasa

KUALA LUMPUR: Jabatan Meteorologi Malaysia (MetMalaysia) hari ini mengeluarkan amaran hujan berterusan tahap waspada dijangka berlaku di Kelantan, Terengganu, Pahang dan Johor bermula 8 sehingga 11 November ini.

MetMalaysia menerusi kenyataan hari ini memaklumkan ramalan itu melibatkan Kuantan, Pekan dan Rompin di Pahang serta Mersing di Johor.

Pada 3 November, MetMalaysia memaklumkan Malaysia akan mengalami Monsun Timur Laut (MTL) atau musim tengkujuh lebih awal daripada yang dijangka iaitu pada Isnin ini (7 Nov) dan berterusan sehingga Mac depan.

Menurut jabatan itu, sepanjang tempoh berkenaan empat hingga enam episod luruan monsun yang membawa hujan lebat berterusan berpotensi berlaku. – BERNAMA


‘Coffee lovers’ wajib tahu 5 fakta mengenai kopi!

AROMA yang menyengat dengan kepekatan warna yang memikat pastinya membuat para penggemar kopi tidak senang duduk jika sehari tidak meminumnya.

Maka, tidak hairanlah jika dilihat di Malaysia makin banyak munculnya gerai atau kedai kopi persis ‘cendawan tumbuh selepas hujan’, kerana memiliki permintaan tinggi.

Berdasarkan data International Coffee Organization, rakyat Malaysia secara purata meminum 107 cawan kopi pada tahun 2021 berbanding hanya 52 cawan pada empat tahun sebelumnya.

Namun tahukah anda, Malaysia turut mempunyai sejarah yang unik dalam pengolahan dan penyajian kopi?

Kopi pertama kali diperkenalkan di Malaysia oleh pedagang Arab dan India pada awal abad ke-19 yang pada ketika itu menghubungkan laluan pedagang utama dunia.

Malah, Malaysia amat bertuah kerana dikurniakan tanah yang subur bagi penanaman kopi seperti di Cameron Highlands, Bukit Fraser di Pahang dan Tenom di Sabah dan banyak lagi.

Nak tahu trivia menarik mengenai kopi? Ikuti perkongsian dibawah:

1. Nama “kopi” berasal daripada perkataan Arab “qahwa,” yang merujuk kepada minuman berkafein. Kopi pertama kali ditemui di wilayah Ethiopia dan kemudiannya diketahui oleh dunia Arab sekitar abad ke-15.

2. Pokok kopi berasal dari genus Coffea dan terdapat lebih daripada 100 spesies kopi yang berbeza. Namun, hanya beberapa spesies yang digunakan secara meluas dalam industri kopi.

3. Kopi termahal dunia ialah Kopi Luwak yang dihasilkan secara eksklusif selepas biji kopi dihadam musang sawit di Indonesia.

4. Terdapat banyak jenis kopi yang mempunyai cita rasa yang berbeza mengikut penggemarnya seperti Arabica, Robusta, dan Liberica.

5. Selain Malaysia, kopi juga mempunyai peranan penting dalam budaya sesetengah negara. Seperti majlis minum kopi seperti “kopi tumpah” di Ethiopia dan “upacara perkahwinan” di Jepun.

Author

Diyana Rahip

View all posts

View all posts


Zahid mohon pasport dikembalikan secara kekal untuk jalankan tugas rasmi

KUALA LUMPUR: Datuk Seri Dr Ahmad Zahid Hamidi memohon untuk mendapatkan semula pasport antarabangsanya secara kekal bagi menjalankan tugas rasmi sebagai timbalan perdana menteri.

Pasport itu sebelum ini diserahkan kepada mahkamah sebagai syarat jaminan tambahan selepas beliau didakwa atas 47 tuduhan rasuah, pecah amanah dan pengubahan wang haram melibatkan dana Yayasan Akalbudi, yang kini prosidingnya di peringkat pembelaan.

Menerusi afidavit sokongan permohonan itu, Zahid, 70, berkata, permohonan tersebut adalah bersifat bona fide (berniat baik) dan hanya bertujuan untuk memohon kebenaran bagi pelepasan pasport agar beliau dapat menjalankan tugas rasmi dengan lancar.

Zahid yang juga Menteri Kemajuan Desa dan Wilayah berkata, beliau mempunyai beberapa kekangan untuk menjalankan tugas seperti menteri lain kerana tidak mempunyai akses kepada pasport tersebut.

“Sebagai Timbalan Perdana Menteri, saya telah menerima mandat dan tanggungjawab utama daripada Perdana Menteri yang ke-10, Datuk Seri Anwar Ibrahim untuk mewakilkan beliau dalam beberapa urusan pentadbiran negara,” katanya yang memfailkan notis permohonan berserta afidavit sokongan itu di Mahkamah Tinggi di sini, pada 20 Januari lepas.

Bagi melancarkan pergerakan dan urusan dalam menjalankan tugasan rasmi, Zahid berkata, beliau dikehendaki berada di dalam dan luar negara yang memerlukan pasport berada dalam pegangannya sendiri.

Selain itu, Zahid berkata, pasport tersebut diperlukan kerana ia adalah syarat dalam proses permohonannya untuk mendapatkan Pasport Diplomatik daripada Jabatan Imigresen Malaysia, bagi tujuan pergerakan rasmi keluar dan masuk negara.

“Adalah wajar untuk mahkamah mempertimbangkan bahawa kelulusan permohonan itu bakal memberi kebaikan serta kelangsungan terhadap pentadbiran Malaysia yang menjadi tanggungjawab setiap individu rakyat di negara ini,” katanya menerusi afidavit itu.

Zahid berkata permohonan tersebut tidak bersifat mala fide (berniat jahat) atau prejudis terhadap mana-mana pihak kerana beliau mengaku janji untuk tetap akan memberi kerjasama penuh dalam menyelesaikan kesnya sehingga ke peringkat akhir pembelaan.

“Saya turut mengaku janji bahawa saya akan patuh pada semua syarat-syarat yang ditetapkan oleh mahkamah dan akan memberi kerjasama penuh untuk menghadiri perbicaraan pada tarikh-tarikh yang telah ditetapkan,” jelasnya.

Menurutnya, permohonan itu sekali gus dapat mengurangkan jumlah permohonan-permohonan pelepasan pasport sementara kepada pihak mahkamah untuk membenarkannya ke luar negara bagi tujuan-tujuan rasmi.

Ahli Parlimen Bagan Datuk itu berkata, beliau tidak mempunyai niat untuk melarikan diri dari negara ini dan tidak menghadirkan diri ke prosiding mahkamah kerana beliau masih berkhidmat sebagai Ahli Parlimen dan bergiat aktif dalam bidang politik selain kesemuanya ahli keluarganya berada di negara ini.

Sehubungan itu, Zahid memohon supaya mahkamah mengetepikan syarat tambahan jaminan iaitu penyerahan pasport kepada mahkamah dan memohon ia dikembalikan kepadanya secara kekal secepat mungkin selain mengekalkan wang jaminan RM2 juta dengan seorang penjamin yang dikenakan terhadapnya.

Hari ini ditetapkan untuk pengurusan kes bagi permohonan tersebut di hadapan Timbalan Pendaftar Mahkamah Tinggi, Nurul Ain Hamzah yang dihadiri Timbalan Pendakwa Raya, Abdul Malik Ayob dan peguam Nabihah Meor Azli mewakili Zahid.

Mahkamah menetapkan pengurusan kes selanjutnya pada 3 Februari ini.

Pihak pembelaan telah memanggil enam saksi termasuk Zahid pada perbicaraan kes itu yang kini di peringkat membela diri dan akan bersambung 10 April di hadapan Hakim Datuk Collin Lawrence Sequerah. – BERNAMA


‘Taubat, takmau jejak Cameron dah lepas ni!” – Lelaki habis lebih RM1,400 dalam masa 2 hari di Cameron Highlands

PERCUTIAN bersama keluarga yang sepatutnya dipenuhi memori indah akhirnya berakhir dengan rasa kesal dan geram dek kerana kos perbelanjaan bercuti di Cameron Highlands, Pahang amat tinggi.

Itulah yang dikongsi seorang lelaki menerusi akaun TikTok @pokteh_rajin, yang menyatakan serik untuk berkunjung ke destinasi berkenaan susulan kenaikan harga yang disifatkan ‘mencekik darah’

Menerusi video itu, lelaki terbabit berkongsi pengalamannya bercuti dengan keluarga di Cameron Highlands baru-baru ini, namun terpaksa pulang awal kerana tidak tahan dengan harga yang dikenakan para penjual di tanah tinggi itu.

“Apa yang aku terkejut, selama dekat dua hari dekat Cameron, kos dekat sana sangat-sangat tinggi. Harga makan dia pun tak sama setiap hari. Aku ada beli roti john, harga dia RM9 hari Jumaat. Hari Sabtu aku pergi beli di kedai yang sama, harga dia RM12. Jadi itu dah satu buat aku terkejut.

“Lepas itu, malam tadi pula aku pergi makan tomyam kat satu kedai tu. Tiga nasi, satu tomyam, satu telur mata lepas kangkong belacan RM85. Fresh orange satu, teh panas satu, teh o limau satu RM80 lebih..aku macam biar betul kos?

“Lagi satu, homestay yang aku duduk.. aku tengok kat TikTok harga dia RM220 satu malam, bila aku sampai dekat sana harga dia RM280 dia cakap hari Jumaat Sabtu harga lain.

Aku ingat nak balik esok, Isnin tapi Ahad pagi aku terpaksa gerak, lepas Subuh tadi aku terus gerak dah tak boleh aku.. Jumaat, Sabtu aku habis pergi situ pergi sini RM1,470 aku tak beli apa-apapun. Adalah strawberi sikit tu,” luahnya dengan nada kesal.

Lelaki itu turut menyatakan bahawa kos perbelanjaannya bercuti di Cameron Highlands pada tahun lepas hanya berjumlah RM600 lebih namun kini meningkat naik secara mendadak.

Dalam pada itu, lelaki tersebut turut berpesan kepada para peniaga di Cameron Highlands supaya tidak mengambil kesempatan terhadap pengunjung dari luar.

“Memang betul la orang luar datang sana nak ‘buang duit’ (bercuti) tapi bukanlah kesempatan untuk orang-orang Cameron ‘sakau’ duit orang luar. Ikut suka hati korang je letak harga.

“Aku memang ‘taubatlah’ takkan pergi, takkan jejak dah Cameron,” ungkapnya.

Menjengah di ruangan komen, orang ramai turut dilihat meninggalkan pelbagai reaksi berhubung kejadian yang dialami lelaki itu.

Malah, ada juga yang berkongsi pengalaman mereka ‘terkena’ situasi seperti lelaki berkenaan.

“Saya dah kena minggu lepas bng. Makan beehoon sop 3 ayaq 4 gelas tea o ais ja kna 85.00..nak bising bini kata tak payah la…. Diam ja la,” tulis netizen.

“Betol bro,kawe pergi 2hari,abis 1800,makanan mahal giler,” luah seorang lagi warga net.

“Betul la.. brp bulan lps pergi 3h 2m. habis dekat 2k. mknan harga mmg tak masuk akal. tu belum masuk smua tmpt kena byr mahal,” komen netizen.

Dalam pada itu, ada juga netizen yang menyifatkan kos percutian di Malaysia lebih mahal berbanding di negara jiran, Thailand.

“Baik masuk thai bos.. 2k.. mewah berbelanja,” seloroh netizen.

“RM1400 bagus g holiday Thailand,” komen seorang lagi pengguna TikTok.

#fyp #fyp #fyp

♬ bunyi asal – pokteh_rajin – pokteh_rajin

Author

Diyana Rahip

View all posts

View all posts


Penang tundukkan KL City di Stadium Bandaraya

KUALA LUMPUR: Penang FC memanfaatkan kelebihan beraksi di laman sendiri dengan menundukkan Kuala Lumpur (KL) City FC 1-0 dalam aksi tunggal Liga Super di Stadium Bandaraya Georgetown, Pulau Pinang malam ini.

KL memulakan aksi dengan garang melalui asakan bertali-arus ke gawang tuan rumah mempunyai beberapa peluang mendapatkan gol namun belum cukup bagi menghukum Penang apabila dikecewakan dengan penyudah kurang kemas selain dinafikan penjaga gol Khatul Anuar Jalil.

Antaranya percubaan menerusi penyerang Jordan Mintah pada minit ke-30 dan ke-34 namun  Khatul Anuar menampilkan aksi cemerlang menafikan percubaan pasukan pelawat berkenaan seterusnya menyaksikan perlawanan terikat 0-0 pada babak pertama.

Bersambung babak kedua perlawanan, Penang kembali bangkit apabila menjaringkan gol menerusi tandukan padu penyerang import Lucas Silva melalui hantaran silang Rafiuddin Roddin daripada sebelah kiri padang pada minit ke-79.

Lucas terus mengganas apabila cuba mencari gol kedua buat skuad kendalian Datuk Zainal Abidin Hassan pada minit ke-80 perlawanan namun percubaannya ditampan penjaga gawang pasukan pelawat.

Permainan terus rancak dengan Penang dan KL saling berbalas serangan dalam usaha mencari kemenangan, namun tiada jaringan tambahan berjaya dicipta menyaksikan keputusan kekal 1-0 sehingga wisel penamat berpihak kepada Penang. – BERNAMA

TAG: liga super, bola sepak, penang, kl city

FRHN AFIFF MK


Ular menyusur akar takkan hilang bisanya, BN masih relevan

APABILA Barisan Nasional (BN) memilih untuk menjadi pembangkang, ramai yang terkejut dan juga gerun.

Terkejut kerana walaupun banyak kecaman, hentaman dan rakyat dikatakan tidak memilih BN pada Pilihan Raya Umum ke-15 (PRU15), mereka terpaksa akur hanya Ahli Parlimen dari BN memiliki pengalaman cukup untuk mentadbir negara dengan baik.

Gerun kerana BN sudah menunjukkan bukti mereka tetap memiliki kuasa walaupun bukan dalam kerajaan.

Satu pengunduran bermaruah BN yang menganggap diri mereka ditolak rakyat.

Selepas kejatuhan BN kali pertama pada 2018, BN mampu jatuhkan Pakatan Harapan (PH) dalam 22 bulan dan Perikatan Nasional (PN) dalam 17 bulan.

Rakyat sudah menyaksikan bagaimana PH dan PN sebelum ini gagal mengibarkan layar bahtera Malaysia sehingga negara hampir karam.

Akhirnya untuk meredakan keadaan, Perdana Menteri ke-9, Datuk Seri Ismail Sabri Yaakob dilantik dari kalangan blok BN pada tahun 2021.

Dalam 14 bulan mentadbir, Ismail Sabri mengeluarkan negara daripada pandemik COVID-19 serta menstabilkan politik negara dengan menjalin memorandum persefahaman kerjasama bersama pembangkang, cubaan pertama Ismail Sabri untuk Kerajaan Perpaduan.

Walaupun Presiden UMNO, Datuk Seri Dr Ahmad Zahid Hamidi ditentang kuat ahlinya ekoran mahu bergabung dengan PH, namun jasa beliau memastikan BN sentiasa relevan pada setiap era kejatuhan tidak boleh dinafikan.

Jangan lupa sejarah PRU tahun 2008, kerajaan BN Selangor jatuh kali pertama setelah hanya mendapat 20 kerusi, PAS (15) dan PH (21) kerusi.

Kerana tiada siapa ada majoriti tubuh kerajaan, akhirnya PAS menolak UMNO Islam dan memilih PH (PKR dan DAP), maka bermulalah kerajaan Pakatan Rakyat dan sehingga kini BN masih gagal menakluk semula Selangor kekal jadi pembangkang.

Tahun hadapan 2023, tsunami ekonomi pula dijangka berlaku, nilai mata wang negara masih di tahap yang teruk dan inflasi meningkat.

Dari sudut rekod pentadbiran, tiada siapa boleh menyanggah fakta bahawa BN paling terbaik menjadi kerajaan namun kerana rakyat menuntut ‘pembersihan’ pemutihan dalam BN, maka PRU15 menyaksikan kekalahan yang teruk.

PH dan PN terpaksa akui tanpa BN mereka sukar membentuk kerajaan yang stabil, walau apa tohmahan dilemparkan sebelum ini.

Timbul persoalan di hati rakyat kenapa PH tidak ‘ngam’ dengan PN dan kedua-dua sanggup mengahwini BN daripada berkongsi bantal dengan PH atau PN.

Begitu juga GPS, GRS kenapa mereka juga memilih BN berbanding PH, ini membuktikan BN memang ‘mahal’ nilainya mampu jaga rakyat Semenanjung dan Sabah, Sarawak.

PRU15 sebenarnya lebih banyak hikmah tersembunyi dari Allah, yang mahu memperlihatkan wajah sebenar pemimpin dipilih, walau fitnah dan tohmahan berganda-ganda mereka tetap mengemis kuasa.

Kata orang tua-tua, ular menyusur akar takkan hilang bisanya, begitulah bagi parti politik tertua Tanah Melayu, BN.

Author

Tun Puteh Wanti

View all posts

View all posts


Ramai miskin rentan terjerat skim pinjaman mudah, jadi mangsa scammer

KUALA LUMPUR: Peningkatan golongan miskin rentan menyebabkan mereka menjadi sasaran mudah ‘scammer’ internet khususnya scam pinjaman mudah online.

Miskin rentan adalah kelompok yang tiba-tiba jatuh miskin kerana pelbagai faktor seperti diberhentikan kerja, hilang pencari nafkah kerana cerai atau kematian akibat pandemik, bencana dan lain-lain.

Mereka sebenarnya terputus wang sara hidup dan hanya memerlukan satu peruntukan tertentu sahaja bagi mengeluarkan mereka daripada masalah itu.

Ada yang memerlukan RM2,000 untuk meneruskan hidup, ada yang perlukan RM5,000 untuk menjelaskan tunggakan hutang, ada yang perlukan RM10,000 untuk mulakan perniagaan.

Kos itu sebenarnya bukanlah besar namun sukar diperolehi dalam situasi mereka hilang sumber untuk membantu.

Tekanan bertambah apabila mereka sukar mendapatkan bantuan daripada pihak zakat untuk menjelaskan tunggakan pinjaman, hutang peribadi dan sebagainya.

Nak meminjam dengan kawan sukar kerana wujud ‘skeptical’ boleh bayar atau tidak?

Jalan mudah bagi mereka adalah meminjam dengan pinjaman mudah di FB atau Instagram, tanpa mereka tahu sudah masuk dalam jerat penipuan internet.

Modus operandi scammer ini adalah menawarkan pinjaman mudah lulus menerusi laman sosial Facebook atau Instagram.

Apabila mangsa menghubungi scammer akan meminta kad ATM serta kata laluan (password) kononnya untuk proses kemasukan wang yang mahu dipinjam.

Biasanya scammer memberi tempoh dua minggu sebelum pinjaman diluluskan, dan tanpa pengetahuan mangsa tempoh itu digunakan untuk semua transaksi wang scam bagi kategori lain pula.

Mangsa tidak menerima wang, scammer pula gagal dihubungi selepas itu.

Ketua Aktivis Persatuan Pengguna Islam Malaysia, Datuk Nadzim Johan berkata, di sini ada dua kategori mangsa scam iaitu keldai akaun dan juga mangsa penipuan yang lain seperti skim cepat kaya, penipuan pesan lain dapat lain atau skim cinta.

“Bagi scammer pula jika 100 daripada 1,000 pengguna internet yang berjaya diperdayakan setiap hari menjadi ia sudah cukup menguntungkan.

“Isunya, mangsa-mangsa scam keldai akaun ini biasanya yang akan diheret ke mahkamah dan pelaku sebenar bebas,” katanya kepada MEDIA VARIASI.

Tambah beliau, mangsa semakin terdesak, masalah mereka tidak selesai, mereka diheret ke mahkamah dan ‘terpaksa mengaku’ salah untuk elak dipenjarakan lebih lama.

“Apa keadilan untuk mangsa-mangsa ini? Sehingga bila putaran ini akan berlaku?

“Kita tidak boleh salahkan sepenuhnya kesalahan kepada mangsa kerana kita tidak berada di tempatnya, orang terdesak sanggup buat apa sahaja untuk teruskan hidup, tetapi sejauh mana kita boleh lindungi mereka daripada diperdayakan oleh scammer ini,” katanya.

Author

Tun Puteh Wanti

View all posts

View all posts


Tuntutan Sulu: Kemenangan cukup bermakna – Zahid

KUALA LUMPUR: Kemenangan di mahkamah antarabangsa dalam kes tuntutan kumpulan Sulu terhadap Malaysia menjadi kejayaan cukup bermakna dan penting untuk negara, kata Timbalan Perdana Menteri, Datuk Seri Dr Ahmad Zahid Hamidi.

Menerusi catatan di Facebook beliau hari ini, Ahmad Zahid turut mengucapkan tahniah kepada semua yang terlibat sehingga kerajaan berjaya mempertahankan hak serta kedaulatan negara.

“Tahniah kepada pasukan Malaysia diketuai pengerusinya (Pengerusi Sekretariat Khas yang juga Menteri Undang-Undang dan Reformasi Institusi), Datuk Seri Azalina Othman Said yang bertungkus-lumus memastikan kedaulatan Malaysia terus terpelihara,” katanya.

Semalam, Perdana Menteri Datuk Seri Anwar Ibrahim mengumumkan Mahkamah Rayuan The Hague di Belanda menolak permohonan kumpulan Sulu untuk mengiktiraf dan menguatkuasakan award akhir timbang tara sebanyak AS$14.9 bilion (RM62.59 bilion) di negara itu.

Award itu diberikan oleh penimbang tara antarabangsa Dr Gonzalo Stampa pada 28 Februari 2022 kepada lapan individu yang mengaku sebagai waris Kesultanan Sulu.

Dalam usaha mereka untuk menguatkuasakan award itu, kumpulan Sulu terbabit dilaporkan cuba menyita aset Petronas di Luxembourg dan Belanda selain menyasarkan aset diplomatik Malaysia di Perancis (termasuk sebahagian daripada kedutaannya di negara itu).

Sebelum itu, pada 6 Jun lepas, Malaysia melakar sejarah selepas Mahkamah Rayuan Paris mengekalkan keputusan membenarkan Malaysia mencabar award yang diputuskan oleh Stampa dan memutuskan Stampa telah terkhilaf dalam melaksanakan bidang kuasanya. – BERNAMA


‘Saya tidak terima sebarang notis daripada Sanusi’ – Saifuddin

PUTRAJAYA: Menteri Dalam Negeri, Datuk Seri Saifuddin Nasution Ismail menegaskan beliau tidak menerima sebarang notis tuntutan daripada Menteri Besar Kedah, Datuk Seri Muhammad Sanusi Md Nor.

Menurutnya, tidak sukar untuk menghubunginya kerana beliau sentiasa bersedia, boleh dihubungi pada bila-bila masa malah tidak juga cuba untuk mengelak panggilan.

“Tak ada terima apa-apa lagi. Tak ada… dia kat Kedah saya di sini. Saya biasa boleh dihubungi bila-bila masa. Saya tak elak… Itu bezanya.

“Jadi tak terima apa-apa lagi saya di Kedah. Banyak hari di Kedah, malam ini di Kedah. Saya boleh didekati dengan mudah.

“Saya tak payah didekati sehingga 3 pagi, kalau sayalah,” katanya.

Beliau berkata demikian pada sidang media selepas Sambutan Hari Imigresen 2023 di Putrajaya pada Jumaat.

Muhammad Sanusi ketika berucap pada Himpunan Munajat Perdana di Sik pada Khamis, memberitahu pihaknya sudah menghantar notis tuntutan kepada Saifuddin kerana didakwa memfitnahnya.

Muhammad Sanusi mengemukakan notis tuntutan terhadap Saifuddin supaya Menteri Dalam Negeri itu memohon maaf dalam tempoh tujuh hari kerana didakwa menfitnah beliau berhubung kegiatan mencuri unsur nadir bumi (REE) di Hutan Simpan Bukit Enggang, Sik.

Muhammad Sanusi turut menuntut Saifuddin membayar ganti rugi munasabah berhubung kenyataan dakwaan fitnah tersebut yang mendakwa beliau menerima kompaun RM500,000 atas kesalahan mencuri unsur nadir bumi.

Tuntutan permohonan maaf itu dinyatakan dalam notis dihantar oleh Tetuan Tengku Amalin & Faizi, yang mewakili Muhammad Sanusi kepada Saifuddin, pada Khamis.

Dokumen notis berkenaan turut dilihat Astro Awani.

Tengku Amalin berkata, anak guamnya turut menuntut dalam tempoh tujuh hari agar Saifuddin mengeluarkan aku janji bertulis untuk berhenti daripada mengulangi mana-mana dakwaan seperti yang pernah dilakukan sebelum ini.

Author

Media Variasi

View all posts

View all posts


Berjalan kurang 3,000 langkah sehari masih beri manfaat kepada kesihatan

BERJALAN kaki lebih sedikit daripada 2,000 langkah sehari masih boleh memberi manfaat kepada kesihatan anda, kata penyelidik, dalam berita yang mungkin melegakan mereka yang sering tersadai di sofa atau yang ‘dirantai’ di meja kerja mereka.

Garis panduan sebelum ini lazimnya menggalakkan individu menyasarkan 10,000 langkah sehari untuk mengekalkan kesihatan yang baik.

Kini, kajian menunjukkan bahawa berjalan secara purata 2,337 langkah sehari boleh mengurangkan risiko kematian akibat penyakit kardiovaskular manakala berjalan secara purata 3,967 langkah sehari mula mengurangkan risiko kematian akibat sebarang sebab.

Profesor Maciej Banach dari Universiti Perubatan Lodz, Poland, dan seorang penyelidik kajian yang diterbitkan dalam European Journal of Preventive Cardiology berkata, faedahnya meningkat lebih jauh anda berjalan, menekankan bahawa “semakin banyak anda berjalan, lebih baik.”

“Analisis kami menunjukkan bahawa sekurang-kurangnya 4,000 langkah sehari diperlukan untuk mengurangkan dengan ketara kematian daripada sebarang sebab, malah lebih sedikit untuk mengurangkan kematian akibat penyakit kardiovaskular,” kata Prof Banach.

Menurut penemuan kajian, setiap 1,000 langkah tambahan sehari dikaitkan dengan pengurangan 15 peratus dalam risiko kematian akibat sebarang sebab, dan 500 langkah tambahan sehari dikaitkan dengan pengurangan 7 peratus kematian akibat penyakit kardiovaskular – yang menjejaskan jantung dan saluran darah.

Profesor Banach memberitahu The National: “Peserta kajian itu dipisahkan kepada empat kumpulan berbeza, dikenali sebagai ‘kuartil.’

“Kami menggunakan kumpulan dengan bilangan purata langkah paling sedikit (3,967 untuk analisis mengenai kematian daripada semua sebab) sebagai garis dasar atau kuartil rujukan. Ini membolehkan kami membandingkan dan menilai sebarang kelebihan kesihatan yang diperhatikan dalam tiga kumpulan lain, yang berjalan lebih jauh.”

Ketidakaktifan fizikal kini dianggap sebagai punca utama kematian keempat, dengan lebih 3.2 juta kematian setahun di seluruh dunia.

Penemuan ini datang sebagai peringatan tepat pada masanya bahawa walaupun peningkatan sederhana dalam kiraan langkah harian boleh membawa kepada manfaat kesihatan yang besar.

Prof Banach berkata: “Dengan mengambil kira pelbagai bentuk langkah pengukuran dalam beberapa tahun kebelakangan ini (pedometer, pecutan, jam tangan pintar), [berjalan] mungkin merupakan bentuk pengukuran yang paling biasa dan intensiti aktiviti fizikal.”

Kajian itu juga mendapati bahawa manfaat ini tidak terhad mengikut umur, dengan pengurangan risiko sebanyak 42 peratus dilihat pada mereka yang berumur 60 tahun atau lebih yang berjalan antara 6,000 dan 10,000 langkah sehari.

Prof Banach berkata, faedah adalah serupa untuk lelaki dan wanita, tidak kira di mana mereka tinggal.

Prinsip “semakin banyak anda berjalan, lebih baik” digunakan untuk kedua-dua orang dewasa muda dan lebih tua. Walau bagaimanapun pada orang yang berumur 60 tahun ke atas, pengurangan risiko kematian adalah lebih kecil daripada orang yang lebih muda.

Ini, kata Prof Banach, menunjukkan bahawa “ia adalah penting, jika boleh, untuk memulakan awal dengan senaman yang kerap”.

Dr Ibadete Bytyci, pengarang kanan kertas itu berkata, sehingga kini bilangan langkah optimum untuk manfaat kesihatan masih belum jelas.

“Ia adalah analisis pertama yang bukan sahaja melihat umur dan jantina tetapi juga perbezaan serantau berdasarkan zon cuaca, dan buat pertama kalinya, ia menilai kesan sehingga 20,000 langkah sehari ke atas hasil,” kata Dr Bytyci.

Prof Bananch menjelaskan: “Lebih banyak langkah anda berjalan, lebih baik kesannya pada kesihatan anda, dan setiap peningkatan langkah sebanyak 500-1000 langkah sehari mungkin dikaitkan dengan pengurangan kematian yang ketara.”

Salah satu aspek kajian yang paling menarik ialah penyelidik mendapati tiada had atas manfaat kesihatan berjalan.

Mereka yang berjalan sebanyak 20,000 langkah sehari terus melihat peningkatan manfaat kesihatan.

Bagaimana pun timbul persoalan tentang kesan aktiviti fizikal yang sangat intensif, seperti lebih daripada 20-25,000 langkah sehari atau senaman ultra-daya tahan.

Prof Bananch menyatakan: “Kami mempunyai lebih banyak data yang menunjukkan bahawa senaman berintensiti tinggi, contohnya, larian ‘iron-man’, 12 atau 24 jam, mungkin tidak dikaitkan dengan manfaat kesihatan yang diharapkan, malah dikaitkan dengan kesan berbahaya.

‘Kami baru sahaja mereka bentuk kajian prospektif baharu untuk menjawab soalan ini.” – The International

Author

Taufik Asmady Abdul Aziz

View all posts

View all posts


GRS tolak tuduhan isytihar ‘perang’ terhadap BN Sabah – Hajiji

KOTA KINABALU: Gabungan Rakyat Sabah (GRS) hari ini menolak sekeras-kerasnya dakwaan kononnya gabungan itu mengisytiharkan ‘perang’ terhadap Barisan Nasional (BN) Sabah, kata Pengerusinya Datuk Seri Hajiji Noor.

Malah, Ketua Menteri Sabah itu berkata, GRS berharap BN Sabah akan terus bekerjasama dalam mentadbir negeri itu selaras dengan mandat diberikan rakyat  pada Pilihan Raya Negeri (PRN) Sabah Ke-16 pada 2020 untuk membentuk kerajaan GRS-BN.

Beliau berkata pada Pilihan Raya Umum Ke-15 (PRU15) juga, GRS dan beliau sendiri telah turun padang berkempen untuk membantu calon BN di kawasan mereka.

“Kita tidak ada apa-apa alasan atau perlunya isytihar perang terhadap BN,” katanya menerusi kenyataan hari ini.

Semalam, Pengerusi BN Sabah, Datuk Seri Bung Moktar Radin dilaporkan berkata, tindakan GRS menyokong Pengerusi Perikatan Nasional (PN), Tan Sri Muhyiddin Yassin sebagai calon Perdana Menteri melanggar perjanjian kerjasama dua parti itu dan mendakwa ia tindakan isytihar perang kepada BN Sabah.

Menjelaskan perkara itu, Hajiji berkata sememangnya terdapat janji untuk GRS memberi sokongan kepada UMNO dan BN sekiranya pemimpin parti itu layak menjadi Perdana Menteri serta membentuk kerajaan pasca PRU15.

“Bagaimanapun, apabila BN kalah dan UMNO tidak layak menjadi Perdana Menteri, maka perjanjian itu tidak sah dengan sendirinya. Perlu ditegaskan juga bahawa tiada janji sebelum pilihan raya (PRU15) dengan orang (pihak) lain termasuk dengan Pakatan Harapan (PH),” katanya.

Dalam pada itu, beliau juga menafikan dakwaan bahawa beliau bersama Ahli Parlimen daripada Parti Kesejahteraan Demokratik Masyarakat (KDM) dan Ahli Parlimen Bebas telah menemui Muhyiddin di kediaman pemimpin berkenaan di Kuala Lumpur.

“Mereka berjumpa dengan Tan Sri (Muhyiddin) atas kerelaan mereka sendiri dan saya tidak terlibat langsung pada perjumpaan tersebut,” katanya.

Semalam, tular gambar perjumpaan Muhyiddin bersama Presiden KDM, Datuk Peter Anthony, Timbalan Presiden KDM, Datuk Wetrom Bahanda juga Ahli Parlimen Kota Marudu, serta dua Ahli Parlimen Bebas iaitu  Datuk Verdon Bahanda (Kudat) dan Riduan Rubin (Tenom).

Bagaimanapun, empat individu itu ketika dihubungi sehingga kini enggan mengulas mengenai pertemuan tersebut.

Pada PRU15, GRS memenangi enam daripada 13 kerusi Parlimen ditandinginya, BN pula memenangi tujuh daripada 12 kerusi ditandingi di Sabah, manakala Naib Presiden Bersatu, Datuk Seri Dr Ronald Kiandee mempertahankan Parlimen Beluran atas tiket PN. – BERNAMA


Mangsa banjir di Johor dan Melaka berkurang, Pahang kekal

KUALA LUMPUR: Jumlah mangsa banjir di Johor dan Melaka terus menurun manakala Pahang tidak berubah dengan 39,846 orang ditempatkan di 128 pusat pemindahan sementara (PPS) setakat malam ini.

Di JOHOR, jumlah mangsa banjir berkurangan kepada 39,677 orang setakat 8 malam ini, berbanding 40,005 direkodkan pada 4 petang tadi susulan penutupan tiga PPS di Muar dan Batu Pahat.

Jawatankuasa Pengurusan Bencana Negeri (JPBN) menerusi kenyataan memaklumkan PPS yang ditutup adalah Sekolah Menengah Kebangsaan Sultan Alaudin di Muar manakala di Batu Pahat pula ialah Yong Peng High School dan Sekolah Agama Air Puteh, menjadikan 125 PPS masih beroperasi di empat daerah setakat ini.

Menurut JPBN, Batu Pahat kekal daerah paling teruk terjejas dengan jumlah mangsa 38,878 daripada 10,847 keluarga; diikuti Muar dengan 524 mangsa (163 keluarga); Segamat 212 orang (56 keluarga) dan Tangkak 63 mangsa (12 keluarga).

Dua sungai di Batu Pahat masih melepasi aras bahaya iaitu Empangan Bekok di Sungai Bekok yang kini pada paras 19.39 meter (m) dan Sungai Senggarang di Senggarang (3.62m) selain Sungai Muar di Bukit Kepong, Muar yang mencatatkan bacaan 3.37m.

Di MELAKA, jumlah mangsa banjir di Jasin terus berkurang kepada 24 mangsa daripada lima keluarga malam ini berbanding 55 mangsa daripada 13 keluarga pada 2 petang.

Sekretariat JPBN dalam satu kenyataan malam ini memaklumkan kesemua mangsa ditempatkan di PPS Sekolah Kebangsaan (SK) Parit Penghulu.

Di PAHANG, aplikasi InfoBencana Jabatan Kebajikan Masyarakat (JKM) melaporkan jumlah mangsa banjir malam ini kekal seperti petang tadi iaitu 145 orang daripada 51 keluarga di daerah Rompin.

Seramai 90 orang daripada 29 keluarga ditempatkan di PPS SK Leban Chondong manakala 55 orang daripada 22 keluarga di PPS SK Kampung Aur.  – BERNAMA


Penternak ayam dibenar terima bayaran pendahuluan subsidi

PUTRAJAYA: Pengusaha penternakan ayam secara kecil dan sederhana dibenarkan untuk menerima bayaran pendahuluan subsidi harga ayam sebagai salah satu cara untuk memastikan bekalan ayam terus stabil di pasaran, kata Pengerusi Pasukan Jihad Tangani Inflasi Tan Sri Annuar Musa.

Beliau yang juga Menteri Komunikasi dan Multimedia berkata ia bertujuan mempermudah proses bayaran dan tuntutan subsidi harga ayam, yang membolehkan petani dan penternak menerima kemudahan itu tanpa banyak masalah.

“Mereka diberikan peluang untuk mendapatkan bayaran pendahuluan sebelum tuntutan penuh diperoleh,” katanya dalam sidang media selepas mempengerusikan Mesyuarat Pasukan Jihad Tangani Inflasi, di sini hari ini.

Katanya setakat ini jumlah keseluruhan subsidi harga ayam yang diperuntukkan kerajaan sejak 5 Feb lepas adalah RM1.1 bilion.

Annuar berkata berdasarkan laporan yang dibentangkan pada mesyuarat hari ini, harga serta bekalan ayam di pasaran adalah stabil.

Beliau berkata semakan yang dibuat pasukan penguatkuasa mengesahkan sememangnya ayam sedang dijual pada harga siling, malah terdapat penjual ayam yang berkeupayaan menjual dengan harga jauh lebih rendah dari harga siling, ada yang kurang daripada RM9.

Bermula 1 Julai lepas, kerajaan menetapkan harga siling runcit ayam standard pada RM9.40 satu kilogram (kg) bagi Semenanjung Malaysia, manakala harga ayam di ladang ditetapkan pada RM6/kg dan harga ayam di pihak pemborong pada RM8.10/kg.

“Kita dapati struktur (harga) ini dapat dilaksana dengan baik dan diterima oleh semua pihak terbabit. Ini membolehkan bekalan dalam keadaan stabil,” katanya.

Annuar berkata keseluruhan ekosistem berkaitan dengan pengeluaran ayam sedang diteliti dan pemantauan berterusan akan dilakukan untuk memastikan sistem bekalan dan ekosistem bekalan ayam adalah terkawal.

Beliau berkata kerajaan juga telah memperkenalkan beberapa langkah untuk memastikan bekalan ayam terus stabil di pasaran, termasuk mempermudah cara prosedur import (IP) ke atas empat komoditi, mempercepat proses keperluan lesen pengimportan dan penambahan abbatoir serta loji pemprosesan luar negara.

Beliau berkata permohonan IP Jabatan Perkhidmatan Kuarantin dan Pemeriksaan Malaysia (MAQIS) untuk empat komoditi iaitu soya, gandum, jagung dan makanan ternakan berasaskan haiwan serta tumbuhan melalui penangguhan fi permit, dipermudahkan, serta ‘priority lane‘ diwujudkan bagi proses kemasukan pantas sehingga bekalan ayam kembali stabil.

“Proses keperluan lesen pengimportan di bawah Jabatan Perkhidmatan Veterinar dipercepatkan melalui kelulusan secara interim bermula 1 Julai lepas. Proses kelulusan dalam masa tujuh hari bekerja berbanding 30 hingga 90 hari (sebelum ini),” katanya ini akan memberi manfaat kepada 380 syarikat pengimport bahan makanan ternakan. – BERNAMA

Author

Laini MN

View all posts

View all posts


Dr Mahathir anggap rakyat Malaysia seolah tak sependapat konflik Israel-Palestin

CYBERJAYA: Bekas Perdana Menteri, Tun Dr Mahathir Mohamad mendakwa rakyat Malaysia seolah-olah tidak sependapat berhubung konflik antara Israel dan Palestin ketika ini.

Dr Mahathir berkata, ramai rakyat negara ini percaya bahawa peperangan itu berpunca daripada perbezaan antara rakyat Palestin dan orang Yahudi.

Namun, katanya, situasi yang berlaku ketika ini seperti pencabulan hak asasi rakyat Gaza.

“Seperti manusia lain yang punyai hak, rakyat Gaza juga berhak menikmati hak kemanusiaan. Tetapi, hak mereka dirampas orang Israel,” tulisnya dalam hantaran di laman X pada Selasa.

Justeru, Dr Mahathir menggesa rakyat negara ini untuk menolak perbuatan merampas hak kemanusiaan yang dilakukan orang Israel terhadap Palestin.

Beliau juga tidak bersetuju apabila hanya umat Islam yang menuntut pengakhiran pembunuhan besar-besaran dilakukan Israel.

“Seluruh rakyat Malaysia perlu merasa terganggu dan desak serangan Israel ke atas rakyat Palestin dihentikan,” katanya.

PERANG DI GAZA(Diterjemah dari artikel asal The War on Gaza) 1. Rakyat Malaysia seolah tidak sependapat mengenai peperangan ini. Ramai percaya perang ini berpunca dari perbezaan antara rakyat Palestin dan orang Yahudi. Ia mungkin punca perang bermula. 2. Tetapi sekarang ia…

— Dr Mahathir Mohamad (@chedetofficial) November 7, 2023

Ulas bekas Ahli Parlimen Langkawi itu, orang ramai mungkin tidak dapat melupakan tragedi hak kemanusiaan orang Yahudi dirampas di Jerman sekitar tahun 1930-an.

Jelasnya, tragedi kemusnahan atau holocaust itu bukan sahaja menyebabkan enam juta orang Yahudi dibunuh, malah ramai yang sengsara akibat diseksa dan ditindas.

“Dunia bersimpati terhadap Yahudi di Jerman. Dan sebahagian daripada bantahan terhadap Nazi adalah sifat kebinatangan Nazi Jerman. Jutaan manusia mati untuk mengakhiri kesengsaraan orang Yahudi.

“Sekarang kita menyaksikan orang Yahudi Israel pula melakukan rampasan hak ke atas rakyat Palestin.Ini tragedi kemanusiaan.

“Perlakuan orang Israel ke atas rakyat Palestin adalah sama seperti yang dilakukan Nazi terhadap orang Yahudi. Ia jelas tidak adil dan tidak berperikemanusiaan,” tambahnya.

Setakat ini, lebih 10,022 rakyat Palestin terkorban termasuk lebih 4,104 kanak-kanak dan 2,641 wanita, manakala lebih 25,408 yang lain cedera sejak negara itu diserang rejim pengganas Israel pada 7 Oktober lalu.

Nyawa rakyat Palestin di Gaza kini tidak hanya terancam, malah rejim Zionis bertindak menyeksa kesihatan mental dan fizikal mereka menerusi sekatan bekalan keperluan asas seperti makanan, air dan elektrik.

Author

Fazleen Safina Abd Jamil

View all posts

View all posts


Dua maut, enam cedera terbabit kemalangan di Putrajaya

PUTRAJAYA: Dua individu dilaporkan maut manakala tujuh lagi cedera akibat kemalangan membabitkan enam buah kenderaan di Persiaran Utara, di sini, pagi tadi.

Jurucakap Jabatan Bomba dan Penyelamat berkata, kejadian dikesan berlaku kira-kira 10.20 pagi tadi di Persiaran Utara menghala ke Presint 12.

Menurutnya, insiden melibatkan dua buah lori, dua buah kereta dan dua buah motosikal.

“Sebuah jentera bomba dari Balai Bomba dan Penyelamat Presint 7 dan Presint 14 dengan kekuatan sembilan anggota dikejarkan ke lokasi kejadian.

“Sebuah Unit Bantuan Perkhidmatan Kecemasan (EMRS) turut dikejarkan ke lokasi kejadian,” katanya memetik laporan Utusan.

Author

Diyana Rahip

View all posts

View all posts


Kawan buat pinjaman bank bantu saat Hijabistahub jatuh – Pengasas

KUALA LUMPUR: Bukan mudah untuk bertemu dengan manusia yang sanggup mengorbankan masa depan demi membantu seorang sahabat yang kesusahan.

Namun, berbeza buat pengasas Hijabistahub, apabila sahabatnya sanggup meminjamkan sejumlah wang daripada bank atas nama sendiri semata-mata mahu membantu pemilik jenama itu bangkit semula dari kejatuhan.

Nilai pengorbanan itu tidak akan dilupakan selama-lamanya oleh pasangan suami isteri, Ahmad Syafiq Hilmi dan Nur Alwani @ Wanie Elena yang berdepan hutang mencecah RM1 juta sekitar tahun 2017.

Jarang umum mengetahui kisah pahit getir yang dialami usahawan dalam perjalanan membina empayar perniagaan yang gah dan terkemuka, sebaliknya banyak yang dilihat hasil kejayaan dan kemampuan mencapai pelbagai pengiktirafan berprestij khususnya di media sosial.

Ahmad Syafiq berkongsi liku hidup dan onak duri ketika membina perniagaan, Qaiser Holdings Sdn Bhd yang mengeluarkan jenama pakaian Hijabistahub sejak lapan tahun lalu.

Jenama ini amat dikenali dalam kalangan selebriti dan artis tanah air kerana seringkali mendapat tempat selaku pakaian yang cantik digayakan khususnya menjelang lebaran.

“Biarpun perniagaan ketika itu menjunam, kami amat bersyukur kerana staf tidak berhenti bekerja.

“Hutang ketika itu hampir cecah RM1juta pada usia saya dan isteri berusia 20an, hutang itu tidak termasuk operasi kilang, selain berdepan defisit fiskal setiap bulan.

“Pada 2019 kami mula bangkit, minta bantuan rakan dan keluarga,” katanya.

Ahmad Syafiq Hilmi berkata, beliau terharu dengan mereka yang ikhlas dan sudi menghulurkan bantuan kerana seperti diketahui umum bukan mudah untuk meletakkan kepercayaan paling tinggi kepada yang benar-benar layak.

“Ada kawan-kawan yang bantu membuat pinjaman bank mereka, melalui mereka untuk bantu kami.

“Pakcik kepada isteri saya, Wanie, yang bekerja sebagai nelayan, sanggup jual botnya semata-mata untuk memberi hasil jualannya kepada kami untuk dijadikan modal berjuang dalam perniagaan.

“Bukan itu sahaja, ibu kepada seorang kawan kami yang kebetulan ketika itu baru sahaja bersara dan menerima pampasan, juga sudi meminjamkan wang pampasan kepada kami,” katanya.

Meskipun sudah berada di puncak tinggi malah pernah menjulang Malaysian 100 Top Young CEO 2022, Ahmad Syafiq dan isteri tidak pernah melupakan budi mereka yang pernah menghulurkan bantuan.

Ibarat hutang emas boleh dibayar, hutang budi dibawa mati.

Beliau berkata demikian pada sidang media pada Majlis Pelancaran Koleksi Raya ‘Hijabistahub & Soultan Royale Night’ di Hotel JW Mariott, di sini.

Pada majlis berkenaan, kira-kira 300 selebriti terkemuka dan pempengaruh media sosial hadir memberi sokongan bagi pelancaran jenama Soultan hasil kolaborasi Hijabistahub bersama pelakon tanah air, Aeril Zafrel dengan simbolik kemelayuan.

Turut menampilkan pertunjukkan fesyen antaranya pasangan selebriti Aeril Zafrel dan Wawa Zainal; Alif Aziz dan Bella Astillah; Mawar Rashid dan Raf Yaakob, Amyra Rosli dan Amar Baharin, Nisdawati dan Fauzi Nawawi, selain Iman Troye, Ryan Bakery dan Boss James.

Turut hadir memeriahkan suasana ialah penyanyi, Anuar Zain dan Ernie Zakri bersama pasangannya, Syamel.

Author

Tun Puteh Wanti

View all posts

View all posts


Google guna Generative AI ‘upgrade’ Assistant

TEKNOLOGI Generatif kecerdasan pembuatan (AI) terus meluaskan pengaruhnya pada setiap produk di Microsoft dan Google.

Generative AI mendapat perhatian dengan pelancaran OpenAI chatbot popular ChatGPT pada November tahun lepas, sebelum pelancaran Bard dan Bing AI.

Sejak itu, Microsoft dan Google telah melancarkan pelbagai projek yang memfokuskan kepada penyepaduan teknologi ke dalam produk sedia ada.

Generative AI boleh digunakan di pelbagai platform termasuk BingChat, ChatGPT, Bard dan Copilot.

Kini, Google nampaknya berminat untuk membawa Generative AI menerusi Assistant.

Menurut memo dalaman yang diperoleh Axios, syarikat itu mahu menggabungkan teknologi LLM terkini di dalam Assistant.

“Kami telah melihat potensi mendalam Generative AI untuk mengubah kehidupan orang ramai selain melihat peluang besar untuk meneroka bagaimana terhasilnya Assistant yang dikuasakan oleh teknologi LLM,” katanya.

Google turut berkata, ia akan memberi tumpuan terlebih dahulu untuk membawa teknologi itu ke peranti mudah alih.

Teknologi itu masih belum dikembangkan oleh Alexa atau Siri yang masing-masing dimiliki Amazon dan Apple.

Namun, Amazon dan Apple mungkin tidak jauh ketinggalan di belakang, meskipun kedua-dua syarikat itu berkemungkinan sedang bereksperimen dengan teknologi tersebut.

Author

Fazleen Safina Abd Jamil

View all posts

View all posts


50,000 tiket bas balik raya sudah terjual – E-Mutiara

KOTA BHARU: Konsortium E-Mutiara Bhd (E-Mutiara) sudah menjual 50,000 tiket bas ekspres bagi perjalanan ke Kelantan dari seluruh negara bermula 14 April hingga malam Aidilfitri, kata Pengerusi Eksekutifnya, Che Ibrahim Che Ismail.

Beliau berkata, sejak jualan dibuka, pihaknya berjaya menjual 5,000 tiket sehari.

“Perkhidmatan bas akan beroperasi antara 70 hingga 80 trip sehari ke seluruh negara bagi memberi perkhidmatan kepada pelanggan.

“Setakat ini, kita mempunyai 20 bas ekspres bagi perjalanan ke seluruh negara dengan trip terbanyak ialah laluan Kuala Lumpur-Kota Bharu,” katanya.

Beliau berkata pada sidang media selepas menyampaikan sumbangan zakat kepada 300 asnaf dari Kampung Panchor, Tebing Tinggi serta anak-anak yatim dari Darul Aitam dan Yayasan Anak-Anak Yatim Taman Sabariah di pejabat E-Mutiara, di sini hari ini.

Che Ibrahim berkata, E-Mutiara juga telah menempah 20 bas dua tingkat sepanjang 13.5 meter yang setiap satu bernilai RM1.5 juta.

“Sekiranya syarikat berjaya menerima dua daripada 20 bas yang ditempah itu, E-Mutiara yakin dapat menambah perjalanan hingga 100 trip sehari,” katanya. – BERNAMA


Barista rugi lebih RM6,000 disamun ketika pulang kerja

KUALA LUMPUR: Seorang wanita berusia 30 tahun kerugian lebih RM6,000 selepas disamun seorang lelaki di hadapan lif sebuah pangsapuri di Sentul Utama, di sini Jumaat lepas.

Ketua Polis Daerah Sentul, ACP Ahmad Sukarno Mohd Zahari berkata, dalam kejadian 10 malam itu, mangsa yang pulang dari kerja menaiki lif untuk ke rumahnya di tingkat lima pangsapuri berkenaan dan dalam lif itu juga terdapat suspek yang memakai topi keledar, baju dan seluar hujan berwarna hitam.

Beliau berkata, suspek kemudian keluar di tingkat empat manakala mangsa yang bekerja sebagai barista di sebuah kafe di ibu negara meneruskan perjalanan ke rumahnya di tingkat lima.

“Semasa mangsa keluar dari lif di tingkat lima, suspek telah muncul di hadapan mangsa dan menghunus pisau ke perut mangsa sebelum mengarahkan mangsa mengeluarkan semua barangan peribadi antaranya sebuah telefon bimbit, kad bank serta dokumen peribadi yang bernilai kira-kira RM6,500,” katanya dalam kenyataan hari ini.

Ahmad Sukarno berkata, suspek yang dianggarkan setinggi 160 sentimeter dan seberat 70 kilogram itu kemudian melarikan diri dengan menaiki motosikal.

Katanya, kes disiasat mengikut Seksyen 392/397 Kanun Keseksaan kerana samun bersenjata manakala orang ramai yang mempunyai maklumat berkenaan identiti suspek boleh menyalurkan kepada Pusat Kawalan Ibu Pejabat Polis Daerah Sentul di talian 03-4048 2222. – BERNAMA


Lima faktor wanita wajib amalkan bijirin barli, ‘part last’ jarang diketahui!

BARLI atau nama botaninya Hordeum Vulgarie merupakan salah satu bijirin yang banyak digunakan dalam pembuatan roti, minuman dan pelbagai hidangan lain.

Bijirin barli ini kaya dengan serat, vitamin dan galian yang memberi khasiat untuk kesihatan hidup kita.

Nak tahu apa yang menarik jika mengamalkan pemakanan atau minuman barli? Ikuti perkongsian seorang pengguna Facebook, Mastura Rashid berhubung khasiat barli.

Menurut Mastura, pengambilan barli dalam kehidupan sehariannya sudah diamalkan sejak dia kecil lagi menerusi pendedahan yang diberikan oleh ibunya.

Tambahnya lagi, dalam perubatan Cina, fungsi barli bagus untuk perut, limpa dan peparu.

1. Wanita mengandung
Minuman barli amat sesuai untuk wanita mengandung kerana dipercayai boleh mengatasi masalah kencing kotor.

Malahan, minuman barli juga sesuai dijadikan ‘alas perut’ bagi mereka yang mengalami morning sickness yang teruk sehingga tidak lalu makan dan minum.

“Waktu menyusu dan berpantang juga saya minum air barli. Minuman ni membantu saya dan si bayi tidur lebih lena tanpa berjaga kerap tengah malam. Alhamdulillah susu tak drop in fact khasiat barli pun baby boleh dapat melalui susu kita,” katanya.

Untuk wanita yang ada masalah keputihan berketul-ketul, anda boleh cuba amalkan minum air barli setiap hari di samping mengambil pemakanan yogurt dan buah-buahan citrus.

3. Demam
Jika anda mengalami demam, anda boleh cuba minuman barli yang dicampur sedikit perahan lemon bagi memastikan badan kembali bertenaga. Minuman ini turut sesuai untuk diberikan kepada anak-anak kecil.

4. Tanak nasi
Menurut Mastura, kakak iparnya yang berbangsa Korea suka menanak nasi dengan mencampurkan sedikit biji barli. Nasi yang ditanak sedemikian dipercayai mempunyai sifat anti-kanser. Caranya jika masak tiga pot beras, nisbahnya 2:1. iaitu dua pot beras, satu pot barli. Rendam dahulu barli untuk bagi lembut dan adjust kuantiti barli ikut kesukaan. Tak perlu ikut nisbah betul-betul.

5. Merawat penyakit depresi
Bagi anda yang sedikit ‘moody‘ atau mengalami kemurungan, boleh cuba makan talbinah dari barli yang dimasak semalaman. Dalam perubatan Islam, talbinah berkhasiat untuk merawat kesedihan dan depresi, seperti yang Rasulullah SAW sarankan.

Cara buat talbinah:
– Campurkan tiga scoop sudu besar barli dengan dua cawan susu segar atau fullcream. Kisar hingga hancur dan masak dalam pot kecil dengan api perlahan.
Tak perlu tambah apa-apa pemanis, garam atau bahan penyedap. Tutup api apabila susu sudah mendidih. Hidangkan dengan kekacang, buah kering (kranberi, tin, kiwi, aprikot), pisang dan sedikit madu.

Berikut merupakan cara masak barli dengan mudah:

– Rendam barli semalaman atau dua jam sebelum masak untuk bagi lembut.

– Masak barli dengan air yang banyak, macam masak bubur kosong. Boleh tambah daun pandan.

– Masak barli hingga pecah. Api perlahan. Selagi tak pecah, selagi itu dia masih kenyal dan tak sedap sangat dimakan.

– Dah siap, tutup api. Ingat ya, jika anda mahu minum untuk kesihatan, elakkan minuman yang sedap iaitu gara-gara nak jadikan ‘manis’ dicampurkan air barli itu dengan gula. Kurang-kurangkanlah pengambilan gula!

Selamat mencuba!

Author

Diyana Rahip

View all posts

View all posts


Lelaki bakar mercun tepi MRR2 ditahan polis

KUALA LUMPUR: Seorang lelaki dalam sebuah video tular yang dilihat sengaja membakar mercun di tepi  Jalan Lingkaran Tengah 2 (MRR2) berhadapan Petronas Lotus Ampang, di sini, baru-baru ini telah ditahan polis.

Ketua Polis Daerah Ampang Jaya, ACP Mohamad Farouk Eshak berkata ,lelaki warga tempatan berusia 35 itu ditahan pada pukul 10 malam Sabtu di tepi Jalan Dagang, di sini.

Beliau berkata hasil siasatan mendapati suspek, seorang pemandu lori telah membakar mercun jenis cake (138) shot atas permintaan pelanggan premis milik kawannya.

“Suspek yang tidak mempunyai sebarang rekod lampau serta negatif ujian saringan dadah telah dibawa ke Mahkamah Ampang hari ini dan dibenarkan reman di bawah Seksyen 117 Kanun Prosedur Jenayah selama empat hari sehingga Rabu depan.

“Kes disiasat bawah Seksyen 6 Akta Bahan Letupan 1957 kerana menggunakan apa-apa bahan letupan yang mungkin boleh membahayakan nyawa atau kerosakan harta atau kecederaan pada orang,” katanya dalam kenyataan pada Ahad.

Mohamad Farouk berkata, suspek juga disiasat mengikut Seksyen 3(5) Akta Kesalahan-Kesalahan Kecil 1955 kerana bermain dan membakar mercun dan bunga api.

Beliau berkata, polis memberikan amaran dan nasihat kepada orang ramai supaya tidak terlibat dalam sebarang perbuatan menggunakan bahan letupan membahayakan nyawa atau kerosakan atau kecederaan.

Terdahulu, tular video di media sosial yang memaparkan tindakan suspek yang membakar mercun di atas MRR2 berhadapan Petronas Lotus Ampang yang dirakam orang ramai. – BERNAMA


MRT laluan Putrajaya Fasa Dua siap 95 peratus

Presiden dan Ketua Pegawai Eksekutif kumpulan, Mohd Azharuddin Mat Sah berkata, persiapan dan ujian giat dijalankan oleh pegawai dan jurutera MRT Corporation Sdn Bhd (MRT Corp), kontraktor dan Agensi Pengangkutan Awam Darat (APAD).

“Pihak tersebut sedang memantau dan memastikan ujian itu melepasi garis panduan yang disediakan dan Insya-Allah dapat beroperasi Mac ini, tetapi tarikh akan diumumkan oleh kerajaan (Kementerian Pengangkutan),” katanya.

Beliau berkata demikian selepas menerima kunjungan delegasi Pertubuhan Berita Nasional Malaysia (Bernama) yang diketuai Ketua Pegawai Eksekutifnya Roslan Ariffin di Menara UOA Bangsar di sini, hari ini.

Sementara itu, mengulas mengenai kunjungan tersebut Mohd Azharuddin berkata kerjasama antara Bernama dan Prasarana dapat membantu dalam menghebahkan kepada rakyat mengenai  perkembangan dan  isu-isu terkini sistem pengangkutan awam.

“Ini merupakan kerjasama menyeluruh sama ada dari segi memberi cadangan atau makluman pemberita, digital radio mahupun televisyen. Ini juga adalah kali pertama kerjasama menyeluruh dengan pihak media,” katanya.

Semasa pertemuan itu juga, pelbagai cadangan telah diterima bagi menambah baik sistem pengangkutan awam darat di ibu kota selain bentuk hubungan kerjasama antara kedua-dua agensi. – BERNAMA


Tanah runtuh: Operasi SAR disambung pagi ini

BATANG KALI: Operasi mencari dan menyelamat (SAR) sembilan lagi mangsa tragedi tanah runtuh di tapak perkhemahan Father’s Organic Farm, Gohtong Jaya di sini, ditangguhkan lewat malam tadi.

Ketua Polis Daerah Hulu Selangor, Supt Suffian Abdullah berkata, operasi itu akan bersambung semula pada 8.30 pagi Selasa.

“Operasi SAR malam ini telah ditangguhkan pada 11 malam tadi dan akan disambung semula 8.30 pagi esok (Selasa) bergantung kepada keadaan cuaca,” katanya kepada Bernama malam tadi.

Operasi SAR diketuai Jabatan Bomba dan Penyelamat Malaysia setakat ini menyaksikan 61 selamat, 24 nyawa terkorban manakala sembilan lagi masih hilang daripada keseluruhan 94 mangsa yang dilaporkan terbabit dalam kejadian runtuhan awal pagi Jumaat lepas.

Sementara itu, tinjauan Bernama di Pos Kawasan Tempat Kejadian (PKTK) di sini, setakat 12 tengah malam tadi, mendapati pengamal media dan anggota penyelamat telah beransur pulang secara berperingkat.

Selain itu, keadaan cuaca di PKTK adalah baik dan berangin dengan suhu mencecah 19 darjah Celcius. – BERNAMA


Jangan jadi pemimpin bermusim, jangan sombong – Irwan

SETIAWANGSA: Pemimpin perlu turun padang dekati rakyat dengan kerap, dengar denyut nadi mereka, apa yang mereka mahu, bukan jadi pemimpin bermusim, rakyat pula tercari-cari siapa pemimpin kawasan,” jelas Timbalan Ketua UMNO Bahagian Setiawangsa, Datuk Mohd Irwan Rizal Mohd Ali Napiah.

Beliau mengingatkan calon-calon yang terpilih malam tadi agar jadilah mesra rakyat, perlu diterima rakyat.

“Bagaimana nak diterima rakyat? Perlu dekati rakyat, bukan jauhi rakyat, kita pemimpin yang dekati rakyat santuni rakyat.

“Jangan lepas menang sombong pula, sentiasa mengingatkan diri untuk ‘improve’ dari semasa ke semasa walaupun tidak boleh memuaskan hati semua pihak namun rakyat akan menilai usaha dan keikhlasan kita,” katanya ketika ditemui pada program Tukar Minyak Hitam Motosikal Percuma Cempaka Air Panas, di Dataran Projek Perumahan Rakyat (PPR) Air Panas, di sini, malam tadi.

Kira-kira 500 penunggang motosikal khususnya dari PPR Air Panas menerima bantuan berkenaan anjuran MyPrihatin Setiawangsa.

Terdahulu, beliau menghadiri Majlis Pengumuman Calon Parlimen BN di Pusat Dagangan Dunia (WTC).

Walaupun tidak tercalon di Parlimen Setiawangsa, namun beliau menerima dengan hati terbuka dengan ketetapan kepimpinan tertinggi parti berhubung senarai calon mewakili BN pada Pilihan Raya Umum Ke-15 (PRU15).

Irwan berkata, senarai yang diumumkan Pengerusi BN dan Presiden UMNO, Datuk Seri Ahmad Zahid Hamidi itu dipercayai mengikut acuan kriteria dan ciri WALI yang digariskan iaitu ‘winnable’ (boleh menang), ‘acceptable’ (diterima) serta ‘likeable’ (disenangi).

Katanya, selesai pengumuman itu malam tadi, parti sudah boleh memfokuskan gerak kerja meraih undi sasaran sekurang-kurangnya dua pertiga dan berpihak kepada BN secara total pada PRU nanti.

“Saya percaya, calon diumumkan adalah di atas keputusan kepimpinan tertinggi parti.

“Yang lebih penting ketika ini adalah mendapat mandat oleh rakyat. Jika mereka terima bermakna kepimpinan buat keputusan baik tepat dan bijaksana.

“Jika sebaliknya, kepimpinan perlu ‘check and balance’ perlu semak semula dan  bertanggungjawab dan itu jelas, tak perlu berdolak-dalik lagi,” katanya.

Mohd Irwan Rizal berkata, calon yang dikemukakan BN juga adalah calon pilihan parti, dan menasihatkan supaya bersaing pada pertandingan PRU nanti secara sihat.

“Kita cuba kurangkan kontroversi, tak mahu rakyat pening, tetapi beri rakyat kecapi kenikmatan kestabilan,” katanya.

Author

Tun Puteh Wanti

View all posts

View all posts


E-tunai RM100 akan dikredit suku keempat tahun ini – MOF

CYBERJAYA: Bantuan kredit e-tunai sebanyak RM100 kepada golongan dewasa berusia 21 tahun ke atas dalam kalangan B40 serta M40 akan dilaksanakan pada suku keempat tahun ini.

Kementerian Kewangan (MOF) memaklumkan, bantuan pemberian itu sedang diperinci pihak kementerian dan pihak berkepentingan.

“Bantuan e-tunai ini akan memberi manfaat kepada lebih 10 juta penerima,” menurut kenyataan dimuat naik di Facebook rasmi MOF.

Perdana Menteri, Datuk Seri Anwar Ibrahim semasa melancarkan kerangka Ekonomi Madani: Memperkasa Rakyat pada 27 Julai lepas berkata, bantuan bagi rakyat berpendapatan tahunan RM100,000 ke bawah melibatkan peruntukan RM1 bilion.

Author

Fazleen Safina Abd Jamil

View all posts

View all posts


Projek perumahan sakit, terbengkalai, fokus utama KPKT – Timbalan menteri

JOHOR BAHRU: Menyelesaikan masalah projek perumahan sakit dan terbengkalai di seluruh negara akan menjadi fokus utama Kementerian Pembangunan Kerajaan Tempatan (KPKT), kata Timbalan Menterinya, Akmal Nasrullah Mohd Nasir.

Katanya, isu perumahan khususnya melibatkan projek sakit dan terbengkalai sememangnya telah diteliti ketika menjadi Ahli Parlimen dan sebelum memegang portfolio itu.

“Isu projek sakit ataupun rumah yang bermasalah ini seharusnya menjadi tumpuan, malah kalau tengok daripada pandangan yang telah diutarakan oleh Menteri Pembangunan Kerajaan Tempatan, Nga Kor Ming sendiri telah menyatakan akan mengambil inisiatif untuk merangka balik Dasar Perumahan Negara (DRN).

“Itu (DRN) lebih ke arah ke hadapan tetapi hakikatnya ketika ini pun masih banyak lagi rumah-rumah yang bermasalah,” katanya kepada pemberita selepas Majlis Pertemuan Bersama Penduduk Kim Teng Park, di sini hari ini.

Beliau berkata demikian ketika ditanya mengenai fokus utama KPKT dalam tempoh lima tahun akan datang.

Ahli Parlimen Johor Bahru itu berkata, pihaknya akan mengadakan pertemuan dengan Jabatan Perumahan Negara (JPN) minggu depan bagi meneliti isu-isu berkaitan kementerian selepas persidangan Dewan Rakyat yang pertama di bawah Kerajaan Perpaduan, esok.

“Minggu depan saya akan ada taklimat khusus dengan JPN, kerana sebelum ini maklumat yang saya terima berhubung isu perumahan adalah atas kapasiti Ahli Parlimen, jadi saya rasa lebih elok diberikan peluang untuk meneliti dengan terperinci situasi semasa sebelum membuat perancangan.

“Ruang masa itu perlu untuk saya memahami perkara berkaitan daripada sudut pembuat dasar dan juga peringkat pelaksana agar segala permasalahan bukan hanya dikenal pasti tetapi juga diselesaikan,” katanya.

Akmal Nasrullah berkata walaupun kementerian lebih memberi tumpuan kepada pembangunan persekutuan, namun kerjasama baik dengan kerajaan negeri dan kerajaan tempatan akan diteruskan demi kesejahteraan rakyat.

Projek perumahan yang dikategorikan sakit adalah projek yang mengalami kelewatan melebihi 30 peratus berbanding kemajuan yang sepatutnya atau telah tamat tempoh Perjanjian Jual Beli (PJB). – BERNAMA


Agong titah akan buat keputusan pelantikan PM dalam masa terdekat

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hari ini bertitah akan membuat keputusan mengenai pelantikan Perdana Menteri ke-10 dalam masa terdekat.

Seri Paduka turut menyeru rakyat supaya menerima apa sahaja keputusan berkaitan pelantikan tersebut serta pembentukan kerajaan baharu kelak.

“Marilah bersama terima keputusan rakyat, terima keputusan wakil-wakil rakyat dan terima keputusan Yang di-Pertuan Agong. Sila rasional dan kita perlu teruskan, kita perlu bergerak ke hadapan untuk negara kita yang tercinta ini.

“Biar saya buat keputusan dalam masa terdekat,” titah Al-Sultan Abdullah ketika berkenan mencemar duli bertemu pemberita di hadapan Pintu 2, Istana Negara di sini hari ini.

Semalam, Istana Negara menerusi satu kenyataan memaklumkan Seri Paduka berkenan melanjutkan tempoh masa kepada parti politik dan gabungan parti politik untuk mengemukakan gabungan pasca-Pilihan Raya Umum ke-15 (PRU15) bagi pembentukan kerajaan baharu dan calon Perdana Menteri hingga 2 petang ini.

Mengenai perkembangan surat akuan bersumpah berhubung pemilihan parti untuk melantik Perdana Menteri ke-10 serta sama ada istiadat mengangkat sumpah jawatan itu berlangsung hari ini, Al-Sultan Abdullah bertitah: “Saya tak boleh nak kata (apa). Saya belum melihat apa-apa lagi.”

PRU15 Sabtu lepas berakhir dengan situasi Parlimen tergantung apabila tiada parti atau gabungan parti politik mendapat majoriti mudah untuk membentuk kerajaan Persekutuan. Majoriti mudah untuk membentuk kerajaan ialah 112 kerusi.

Keputusan PRU15 menyaksikan Pakatan Harapan memperoleh 82 kerusi; Perikatan Nasional 73 kerusi; Barisan Nasional (30); Gabungan Parti Sarawak (23); Gabungan Rakyat Sabah (enam); Warisan (tiga); Bebas (dua) manakala Parti Bangsa Malaysia dan Parti Kesejahteraan Demokratik Masyarakat (KDM) masing-masing menang satu kerusi. – BERNAMA


Perbanyakkan pertandingan sukan untuk prestasi atlet – Hannah Yeoh

SHAH ALAM: Menteri Belia dan Sukan, Hannah Yeoh percaya, lebih banyak penganjuran kejohanan pertandingan sukan, lebih baik untuk memperbaiki prestasi atlet secara berkesan.

Justeru, Ahli Parlimen Segambut itu dijangka mengesyorkan cadangan peruntukan mencukupi bagi memperbanyakkan penganjuran kejohanan, pada Belanjawan 2023 yang akan dibentangkan di Dewan Rakyat pada 24 Februari ini.

“Dalam dialog saya dengan atlet sebelum ini, mereka (suarakan) perlukan lebih banyak ‘tournament’. Kalau ada lebih banyak peluang untuk bertanding, mereka akan baiki prestasi kerana dari situ banyak yang boleh diperbaiki.

“Itu sebab dalam bajet akan datang, kita nak berjuang, bekerja keras bagaimana kita boleh gunakan (cadang) dana untuk banyakkan tournament.

“Kadang-kadang, kita lihat atlet teratas nombor dua dan tiga ada peluang, tetapi jika ada ‘exposure’ mencukupi, mungkin nombor lima boleh naik, jika bajet tak cukup orang yang teratas sahaja yang pergi (wakil negara), yang lain tak ada peluang,” katanya kepada media.

Beliau berkata demikian pada Majlis Pelancaran Logo Malaysia Olympians Association dan Kempen Tabung Dana The Spirit of Olympism 2023 anjuran kerjasama Heriot-Watt University Malaysia, di I-City, Shah Alam.

Yang turut hadir, Presiden Malaysia Olympians Association, Noraseela Mohd Khalid; Provost dan Ketua Pegawai Eksekutif Heriot-Watt University Malaysia, Professor Mushtak Al-Atabi, dan Presiden Persatuan Mahasiswa Heriot-Watt University Malaysia, Ilya Sulaiman Dali serta Pengasas Haruka Bakery, KC Lee.

Hannah juga menjelaskan, beliau juga menerima banyak permohonan dan surat berhubung kementeriannya, terutama membabitkan dana.

“Saya sudah jumpa dengan Kementerian Kewangan minggu lepas, saya katakan kita perlukan formul, idea baharu untuk dapatkan dana yang mencukupi sebab semua persatuan sukan tak cukup duit.

“Kalau dulu, kerajaan Persekutuan beri duit kepada kerajaan negeri untuk bina stadium dan infrastruktur, tapi selepas bina, kerajaan negeri tak ada duit untuk selenggara, jadi sebab itu kita perlukan formula baharu,” katanya.

Author

Tun Puteh Wanti

View all posts

View all posts


BN perlu menang demi menjaga maruah parti, rakan gabungan – Wan Rosdy

ROMPIN: Barisan Nasional (BN) perlu menang pada Pilihan Raya Umum ke-15 (PRU15) Dewan Undangan Negeri (DUN) Tioman, bagi menjaga maruah parti dan rakan gabungannya Pakatan Harapan (PH), kata Pengerusi BN Pahang, Datuk Seri Wan Rosdy Wan Ismail.

Beliau berkata kemenangan BN bagi menawan kerusi itu juga, signifikan bagi menyeimbangkan kedudukan jumlah kerusi di DUN Pahang, dalam menjamin kestabilan dan kemakmuran rakyat di negeri Pahang.

Berdasarkan keputusan PRU15, BN memperoleh 16 kerusi DUN, kurang satu berbanding Perikatan Nasional (PN) iaitu sebanyak 17 kerusi manakala PH (8).

“Kita tak ada pilihan setakat hari ini kedudukan (sentimen pengundi) masih 50-50, tetapi saya dimaklumkan graf (sokongan kepada BN) masih meningkat.

“Sebabnya, yang pertama kita dengan PH ikhlas dan BN pun ikhlas demi untuk kita menubuhkan kerajaan, demi kestabilan negeri,” katanya ketika berucap di Program Santai Anak muda di sini semalam.

Wan Rosdy yang juga Menteri Besar Pahang menyeru barisan jentera parti untuk lebih agresif bertemu seramai mungkin pengundi bagi meraih sokongan untuk menjamin kemenangan BN khususnya undi pengundi muda.

PRU15 DUN Tioman akan berlangsung pada 7 Disember ini, selepas ditangguhkan ekoran kematian calon PN Md Yunus Ramli, 61, pada 3.30 pagi hari pengundian 19 November lepas, dipercayai akibat serangan jantung.

Pilihan raya itu menyaksikan saingan lima penjuru antara calon BN Datuk Seri Mohd Johari Hussain, Mohd Fadzli Mohd Ramly (PH), Nor Idayu Hashim (PN), Osman A Bakar (Pejuang) dan Sulaiman Bakar (Bebas).

Bagaimanapun, Parti Amanah Negara (Amanah) sebelum ini  memaklumkan Mohd Fadzli memberi laluan kepada Mohd Johari, mengambil kira kerjasama antara BN dan PH membentuk kerajaan negeri Pahang selepas PRU15. – BERNAMA


SPRM tahan dua individu menyamar pegawai kastam minta rasuah RM3,000

SHAH ALAM: Suruhanjaya Pencegahan Rasuah Malaysia (SPRM) hari ini menahan dua individu termasuk seorang pembantu penguat kuasa kerana disyaki meminta dan menerima rasuah berjumlah kira-kira RM3,000 daripada seorang pemilik kedai runcit pada 2020.

Sumber berkata, suspek pertama yang memperkenalkan diri sebagai pegawai kastam bersama suspek kedua dipercayai meminta rasuah sebagai balasan untuk tidak mengambil tindakan undang-undang terhadap pemilik kedai runcit terbabit di bawah Akta Kastam 1967 kerana memiliki dan menjual rokok seludup.

Katanya, kedua-dua suspek lelaki yang berusia lingkungan 30-an ditahan pada kira-kira 2 petang ketika hadir memberi keterangan di pejabat SPRM cawangan Kuala Selangor.

Pengarah SPRM Selangor, Datuk Alias Salim ketika dihubungi mengesahkan penahanan itu dan berkata kes disiasat mengikut Seksyen 16 (a)(A) Akta SPRM 2009.

Beliau berkata kedua-dua suspek akan dibawa ke Mahkamah Majistret Kuala Selangor esok pada 8.30 pagi untuk permohonan reman. – BERNAMA


197 kandungan langgar etika di media sosial diturunkan sepanjang Januari – Fahmi

KUALA LUMPUR: Sebanyak 197 kandungan di pelbagai platform media sosial diturunkan bagi tempoh Januari lepas kerana melanggar etika penggunaan medium itu, Dewan Rakyat diberitahu hari ini.

Menteri Komunikasi dan Digital, Fahmi Fadzil berkata, daripada jumlah itu, 101 kandungan adalah yang dimuat naik menerusi aplikasi TikTok.

Menurut beliau, terdapat tiga kaedah digunakan penyedia platform media sosial untuk menurunkan kandungan tersebut iaitu pertama melalui teknologi kecerdasan buatan (AI) yang mengesan dan menurunkan kandungan secara automatik jika didapati melanggar garis panduan komuniti ditetapkan.

“Kedua, menerusi laporan daripada pengguna media sosial dan ketiga atas permintaan daripada agensi atau badan penguatkuasaan.

“Setakat hari ini, Kementerian Komunikasi dan Digital (KKD) tidak memohon tindakan untuk menutup atau menyekat mana-mana akaun pengguna media sosial, sebaliknya hanya menurunkan kandungan yang dimuat naik,” katanya pada sesi soal jawab lisan di Dewan Rakyat hari ini.

Beliau menjawab soalan tambahan Zahir Hassan (PH-Wangsa Maju) berhubung usaha kerajaan untuk menyekat pengguna akaun yang memuat naik kandungan menyalahi peraturan seperti menggugat perpaduan kaum.

Menjawab soalan asal Zahir berkaitan dasar jangka pendek, pertengahan dan panjang KKD terhadap aplikasi media sosial yang disalah guna, Fahmi berkata pelaksanaan dasar jangka pendek melibatkan aspek operasi pemantauan dan penguatkuasaan secara kes demi kes.

“Dasar ini akan diguna pakai dan pelaksanaan pengukuhan kerjasama bersama penyedia platform termasuk aplikasi TikTok dan laman sosial yang dimiliki oleh Meta (Facebook dan Instagram) dan Twitter dari sudut rangka kerja kawal selia bersama.

“Bagi pendekatan dari sudut dasar jangka masa pertengahan dan panjang pula merangkumi kajian semula dan pindaan ke atas peruntukan undang-undang sedia ada bagi memastikan ia sentiasa relevan dan praktikal mengambil kira situasi semasa,” katanya.

Dalam pada itu, menjawab soalan tambahan Afnan Hamimi Taib Azamudden (PN-Alor Setar) mengenai jaminan kerajaan terhadap kebebasan hak bersuara, Fahmi berkata KKD memberi jaminan hak itu akan diteruskan dan diperkukuh, namun menegaskan ia bukan bermakna mana-mana pihak boleh menabur fitnah atau menyebarkan maklumat tidak benar kepada orang ramai. – BERNAMA


Fahmi ajak orang ramai tonton filem Anwar: The Untold Story

KUALA LUMPUR: Menteri Komunikasi dan Digital, Fahmi Fadzil mengajak orang ramai menonton filem biopik Perdana Menteri Datuk Seri Anwar Ibrahim, “Anwar: The Untold Story” yang akan ditayangkan di pawagam seluruh negara bermula 18 Mei ini.

Menerusi catatan di Facebook, Fahmi berkata, secara peribadi beliau berasa sebak melihat paparan perjalanan hidup Anwar yang dipertontonkan dalam filem tersebut.

“Melihat semula perjalanan penuh liku Datuk Seri Anwar dimainkan membuatkan kami semua sebak, apatah lagi ahli keluarga beliau yang menonton.

“Saya sarankan rakan-rakan untuk turun ke pawagam pada 18 Mei ini untuk saksikan tayangan hari pertama filem ini,” katanya yang menonton tayangan perdana filem berkenaan semalam.

Filem arahan pengarah dari Indonesia, Viva Westi itu antaranya dibintangi Farid Kamil yang membawa watak Anwar dan aktres Indonesia, Acha Septriasa sebagai isteri beliau Datuk Seri Dr Wan Azizah Wan Ismail.

Filem berlatarkan tempoh antara 1993 dan 1998 itu, menceritakan mengenai perjalanan hidup Anwar sebagai Timbalan Perdana Menteri dan Menteri Kewangan serta perjuangannya dalam menentang amalan rasuah.

Selain di Malaysia, filem yang membabitkan kos RM10 juta itu turut menjalani penggambaran di Indonesia. – BERNAMA


Emilia beritahu dicampak atas kaca buat saya takut, panik – Elisa

KUALA LUMPUR: Elisa Nani Hanafi memaklumkan kepada mahkamah bahawa dia menangis, takut dan panik selepas kakaknya, Emilia memberitahu dia dicampak beberapa kali ke atas kaca oleh bekas suaminya, ahli perniagaan, Datuk SM Faisal SM Nasimuddin.

Elisa Nani adalah saksi pendakwaan keenam mengemukakan hujah itu menerusi pernyataan bertulis 52 fakta berkata, kejadian itu adalah  kedua terakhir kes penderaan daripada banyak insiden yang berlaku antara tahun 2011 hingga 2015 iaitu sepanjang empat tahun.

Elisa Nani berkata, Emilia memberitahunya menerusi aplikasi Whatsapp bahawa kejadian berlaku pada Oktober 2015, Emilia memberitahu dia dipukul secara fizikal oleh Faisal.

“Emilia berkongsi imej foto lebam di paha dan kesan di lengan menerusi Whatsapp, ia berlaku pada Oktober 2015.

“Bagaimanapun, dia tidak mahu beritahu sesiapa mengenai penderaan mental, emosi dan dan fizikal meminta saya menyimpan rahsia ini.

“Ketika itu dia (Emilia) sedang menghidangkan makanan sihat kepada SM Faisal kerana sedar suaminya sedang ‘diet’ tetapi pinggan beserta makanan itu dibaling ke lantai sebelum pecah berkecai.

“Kejadian berlaku di hadapan ketiga-tiga anaknya yang sedang menikmati makan malam bersama.

“He also campak her to the floor multiple times (SM Faisal campak Emilia ke lantai beberapa kali), di mana Emilia dicampak ke pecahan kaca pinggan, selain mengoyakkan kad hari jadi dan mengunci Emilia daripada keluar daripada bilik yang terletak di tingkat tiga rumah,” katanya.

Elisa Nani berkata, dua hari kemudian, dia tidak menerima sebarang berita mengenai Emilia menyebabkannya panik dan menangis kerana bimbangkan keselamatan diri kakaknya sama ada masih hidup atau mati.

“Insiden ini diketahui ibu mentua Emilia iaitu Puan Sri Zaleha Ismail yang kemudiannya mencadangkan menantunya itu membuat laporan polis terhadap anaknya namun Emilia tidak lakukannya kerana mahu menjaga nama dan maruah keluarga Naza.

“Sejak kejadian itu, Puan Sri Zaleha dan saya berkomunikasi dengan Emilia dan anak-anak hampir setiap masa setiap hari kerana Puan Sri Zaleha bimbang dengan penderaan terhadap Emilia.

“Kejadian penderaan fizikal terakhir Emilia berlaku pada 22 November 2015 iaitu pada  majlis ulang tahun kelahiran anak Nadia Nasimuddin iaitu adik perempuan kepada Faisal.

“Emilia memaklumkan kepada saya bahawa mereka akan hadir ke majlis tersebut sekeluarga.

“Emilia memberitahu saya Puan Sri Zaleha ada di rumah Emilia ketika anaknya memukul kakak saya. Emilia dipukul sekali lagi selepas Puan Sri Zaleha beredar dari lokasi kejadian menuju ke majlis itu.

“Pada 22 November 2015, saya terima panggilan dari Emilia yang meminta saya hubungi polis di talian kecemasan 911 untuk ke rumahnya secepat mungkin.

“Saya dan polis tiba di rumah Bukit Serene Kiara pada jam 4.31 petang hari berkenaan dan nampak lebam Emilia, anak-anak dalam ketakutan dan menangis.

“Saya lihat tiada lebam pada Orang Kena Tuduh (OKT) dan OKT tidak berada dalam keadaan kesakitan. OKT jemput saya dan polis jemput masuk rumah,” katanya.

SM Faisal selaku orang kena tuduh (OKT) hadir memakai kemeja dan seluar jeans diwakili peguam belanya, Datuk Akberdin Abdul Kader dan penjaminnya iaitu pemandu peribadinya.

Manakala pendakwaan dikendalikan Timbalan Pendakwa Raya, Nur Aishah Ahmad Zakiuddin dan Zahida Zakaria.

Emilia turut hadir diwakili peguam pemerhati dari Tetuan Nazri Yahya & Co iaitu Muhammad Nurkhadzim Ahmad Sharibi serta wakil Persatuan Pengguna Islam Malaysia (PPIM), Gulab Jan Fazal Eladi.

SM Faisal, 43, didakwa dengan sengaja menyebabkan kecederaan ke atas Emilia, 43, di sebuah rumah di Desa Sri Hartamas, Brickfields di sini antara 12.30 tengah hari dan 4.30 petang pada 22 November 2015.

Pertuduhan mengikut Seksyen 323 Kanun Keseksaan dan boleh dihukum bawah Seksyen 326A kanun sama, yang membawa hukuman penjara maksimum dua tahun atau denda hingga RM2,000 atau kedua-duanya, jika sabit kesalahan.

Perbicaraan di hadapan Majistret Nadia Othman bersambung 5 Januari 2023.

Author

Tun Puteh Wanti

View all posts

View all posts


Tak nak komen, benda dah tular – M Nasir

KUALA LUMPUR: Maestro muzik, Datuk M Nasir tiada masalah apabila lirik lagu popular ciptaannya, Nur Nilam Sari yang didendangkan Datuk Awie bersama Search, diubah kepada Pinjam Seratus Nur Nilam Sari hingga tular di TikTok.

M Nasir yang menghasilkan lirik lagu itu bersama Allahyarham Rosli Khamis atau Loloq pada 1998, mengaku tidak mampu menghalang orang ramai daripada mengubah lirik lagu berkenaan dan berkongsi di platform digital.

“TikTok adalah platfotm paling efektif dan menjadi budaya sekarang. Tetapi kita tidak tahu bila akan basi.

“Bagi saya, TikTok tidak ada negatif atau positif kerana popular sekarang. Namun, tergantung kepada pengguna untuk memanfaatkannya. Itu hak awam… Saya tiada benda nak cakap.

“Sebenarnya, saya tak mahu komen kerana perkara itu (lirik lagu diubah) sudah tular,” katanya pada sidang media mempromosikan Konsert Gendang Pati di sebuah hotel di ibu negara, hari ini.

Lirik Nur Nilam Sari ditukar kepada Pinjam Seratus Nur Nilam Sari dan tular di TikTok.

Lagu Nur Nilam Sari didedikasikan M Nasir buat bongsunya hasil perkahwinan dengan Allahyarham Junainah Johari.

Ditanya adakah beliau memanfaatkan platform itu bagi mengikut peredaran masa, M Nasir berkata, setakat ini beliau masih belum berkeinginan.

Konsert Gendang Pati bakal berlangsung di Dewan Plenari Pusat Konvensyen Kuala Lumpur (KLCC) pada 18 November depan. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Nafuzi enggan terburu-buru putuskan lanjutan kontrak musim depan

Sebaliknya, jurulatih kelahiran Kelantan itu berkata, beliau akan mengadakan perbincangan dengan pihak pengurusan Terengganu Football Club Sdn Bhd sebelum memutuskan sama ada mahu terus kekal membimbing skuad Penyu ataupun menimba pengalaman di tempat lain.

Nafuzi berkata pada dasarnya beliau amat berterima kasih kepada ahli lembaga pengarah Terengganu Football Club Sdn Bhd atas tawaran itu, tetapi memerlukan sedikit masa untuk membuat keputusan yang akan menentukan hala tuju masa depannya dalam kancah bola sepak negara.

“Sekarang saya belum tahu apa-apa kerana pengurusan tertinggi baru selesai bermesyuarat tengah hari tadi (semalam). Tunggulah apa tawaran yang akan diberikan. Saya akan teliti dan bincang dengan pengurusan sebelum buat keputusan.

“Lagipun saya perlu beri tumpuan kepada dua perlawanan dengan Sri Pahang bagi kempen Piala Malaysia malam esok (hari ini) dan 1 November depan,” katanya ketika ditemui ketika sesi latihan di Kompleks Sukan Gong Badak di sini, petang semalam.

Mesyuarat Ahli Lembaga Pengarah Terengganu Football Club Sdn Bhd semalam mengumumkan menawarkan lanjutan kontrak sebagai ketua jurulatih skuad Penyu kepada Nafuzi bagi tempoh setahun musim depan.

Beliau yang telah empat musim membimbing pasukan hitam putih itu diberikan tempoh dua minggu untuk memberikan jawapan sama ada mahu menerima tanggungjawab berkenaan atau sebaliknya.

Dalam pada itu, Nafuzi yang juga bekas penyerang Terengganu turut melahirkan ucapan penghargaan tidak terhingga kepada pemain dan peminat bola sepak Terengganu yang sentiasa memberi sokongan padu sehingga beliau mampu mencapai Indeks Petunjuk Prestasi (KPI) yang ditetapkan pihak pengurusan.

Katanya, tugas itu diakui bukan mudah, namun kerja keras pemain dan sokongan padu membolehkan TFC merangkul gelaran naib juara Piala FA serta layak ke Piala Konfederasi Asia (AFC) musim depan.

“Sokongan rakyat Terengganu juga yang membolehkan saya kekal sebagai ketua jurulatih TFC pada musim ini. Justeru saya ketepikan semua perkara peribadi dan letak kepentingan pasukan serta harapan penyokong di depan,” katanya. – BERNAMA


TH terus perkukuh keselamatan perkhidmatan digital

KUALA LUMPUR: Lembaga Tabung Haji (TH) meneruskan usaha untuk memperkukuh keselamatan perkhidmatan digitalnya dengan menambah baik kawalan teknologi demi keselesaan dan keselamatan urusan kewangan pendeposit.

TH dalam kenyataan hari ini memaklumkan, bahawa bermula 1 Julai, TH membenarkan pemindahan wang daripada akaun simpanan TH ke akaun bank sendiri sahaja.

“Pendeposit juga hanya boleh mengaktifkan kad ATM dengan akaun TH menerusi mesin ATM dan bukan melalui perkhidmatan perbankan dalam talian bank-bank rakan strategik TH,” menurut kenyataan itu.

Langkah itu merupakan satu daripada usaha TH dalam memastikan para pendeposit tidak terjerat dalam perangkap pihak tidak bertanggungjawab atau scammer kerana TH memandang serius terhadap penipuan yang berlaku melibatkan pendeposit melalui perbankan Internet bank-bank rakan strategik TH.

“TH sentiasa cakna dan prihatin akan keselamatan urusan para pendeposit. Justeru, TH akan terus berusaha untuk memperkasakan lagi perkhidmatan digital TH demi keselesaan para pendeposit,” kata Pengarah Eksekutif Operasi TH Mohamad Ameen Abdul Wahab dalam kenyataan berkenaan.

TH juga sentiasa melakukan kemas kini dan memperketat kawalan keselamatan teknologi sedia ada secara berterusan bagi memastikan semua transaksi yang dilakukan oleh pendeposit adalah selamat.

Orang ramai boleh merujuk laman web rasmi TH, www.tabunghaji.gov.my atau terus menghubungi Pusat Panggilan TH (THCC) menerusi talian 03-6207 1919 bagi mendapatkan maklumat lanjut atau sebarang perkhidmatan lain yang ditawarkan. – BERNAMA


Israel jaja ilusi kemaraan di Gaza sebagai sebahagian perang psikologi – Hamas

BANDAR GAZA, Palestin: Kumpulan pejuang Palestin Hamas berkata pada Isnin bahawa Israel cuba menggunakan ilusi kemaraan di Gaza sebagai sebahagian daripada kempen perang psikologi.

“Pendudukan (Israel) cuba memasarkan ilusi kemaraan di Gaza sebagai sebahagian daripada perang psikologinya terhadap penduduk Gaza,” kata Fawzi Barhoum, jurucakap Hamas, dalam satu kenyataan.

Beliau berkata penentangan pejuang Palestin di Gaza teguh dan sedang mengawal pertempuran dan menjalankan operasi berkualiti terhadap kereta kebal dan kenderaan tentera Israel.

“Kehadiran kereta kebal pendudukan di tempat tertentu tidak bermakna kawalannya ke atas kawasan itu,” tambah Barhoum.

Jurucakap tentera Israel, Daniel Hagari berkata dalam kenyataan sebelum ini bahawa tentera Israel sedang mara di Gaza dari kawasan berbeza.

Ketika serangan Israel di Genting Gaza memasuki hari ke-38, sekurang-kurangnya 11,180 rakyat Palestin telah terbunuh, termasuk lebih 7,700 kanak-kanak dan wanita, dan lebih 28,200 yang lain telah cedera, menurut angka terbaru oleh pihak berkuasa Palestin.

Beribu-ribu bangunan termasuk hospital, masjid dan gereja juga telah rosak atau musnah dalam serangan udara dan darat yang tidak henti-henti Israel ke atas kawasan yang dikepung sejak bulan lalu.

Angka kematian Israel, sementara itu, hampir 1,200, menurut angka rasmi. – Anadolu

Author

Taufik Asmady Abdul Aziz

View all posts

View all posts


‘Jangan fikir nak hipster je’ – Lelaki tegur peniaga jual teh tarik dalam akuarium kaca

CYBERJAYA: Baru-baru ini, tular di media sosial sekeping foto memaparkan sebuah gerai minuman yang meletakkan air teh tarik dalam sebuah akuarium kaca bagi menggantikan balang air.

Meskipun kelihatan kreatif dan unik, namun sebilangan warga net mula bimbang akan penggunaan akuarium tersebut.

Menurut pengguna Facebook dikenali sebagai Mat Yoe, akuarium kaca yang digunakan seperti dalam gambar yang tular itu bukan dalam kategori gred makanan iaitu bahan yang tidak sesuai digunakan sebagai bahan penyediaan makanan dan minuman.

“Dekat akuarium tu ada silikon, balang yang food grade biasanya terbuat dari plastik jenis PETE/PET (Polyethylene Etilen Terephalate) atau HDPE (Hight Density Polyethylene).

“Hanging filter di dalam gambar juga bukan diperbuat daripada bahan-bahan di atas.

“Nak tahu bahan food grade tengok logo segitiga dengan angka 1,2,4,5 atau 3,6,7 bagi kategori bukan food grade,” katanya.

Yoe turut menjelaskan balang yang bukan dari gred makanan tidak boleh digunakan untuk berniaga minuman kerana boleh membahayakan kesihatan.

“Jangan fikir nak hipster je hingga mengabaikan aspek keselamatan makanan. Kena kompaun jangan ratib anggota penguatkuasa tindas sesama bangsa melayu pulak,” ujarnya.

Dalam pada itu, Yoe mengingatkan peniaga untuk mengambil kursus pengendali makanan.

“Bila ada aduan dari pengguna, siasatan akan terus dilakukan, tu bukan bermakna orang dengki dengan perniagaan kau.

“Kalau tak ada melanggar apa-apa kesalahan dari akta makanan, kau lepas tapi kalau ada kesalahan, bersedia untuk menerima kompaun,” tambahnya.

Author

Nurul Ain Japri

View all posts

View all posts